open-index/open-wikipedia-markdown huggingface dataset:
കേദാർനാഥ് ക്ഷേത്രം

ഉത്തരഖണ്ഡ് സംസ്ഥാനത്തെ കേദാർനാഥിൽ ഹിമാലയൻ ഗഡ്‌വാൾ പർവതനിരകളിൽ സ്ഥിതി ചെയ്യുന്ന ഒരു ക്ഷേത്രമാണ് **കേദാർനാഥ് ക്ഷേത്രം**. മന്ദാകിനി നദിക്കരയിലുള്ള ഈ ക്ഷേത്രം ഏപ്രിൽ അവസാനം മുതൽ കാർത്തികപൂർണ്ണിമ വരെയുള്ള സമയങ്ങളിൽ മാത്രമേ ഭക്തർക്കായി തുറന്നുകൊടുക്കുകയുള്ളൂ. ശൈത്യകാലത്ത് ക്ഷേത്രത്തിലെ മൂർത്തിയുടെ ബിബം ഉഖീമഠ് എന്ന സ്ഥലത്തേക്ക് കൊണ്ടുവന്ന് അവിടെയാണ് പൂജ കഴിക്കാറുള്ളത്. ശങ്കരാചാര്യർ പുനർനിർമ്മിച്ചതെന്ന് കരുതുന്ന ഈ ക്ഷേത്രം, ജ്യോതിർലിംഗങ്ങളിൽ ഒന്നാണ്.

## ഐതിഹ്യം
പണ്ട് ,മോക്ഷപ്രാപ്തിക്കായി പാണ്ഡവർ പരമശിവനെ തേടി കൈലാസത്തിൽ എത്തി. എന്നാൽ അദ്ദേഹം അവിടെനിന്നും പാണ്ഡവർക്ക് ദർശന അനുവാദം നൽകാതെ പോവുകയും ചെയ്തു. ഭഗവാനെ അന്വേഷിച്ചു യാത്ര തുടർന്ന പാണ്ഡവർ ഹിമാലയത്തിൽ മേഞ്ഞുനടക്കുന്ന ഗോക്കളുടെ കൂട്ടത്തെ കാണുകയും ഭഗവാൻ അതിൽ കാളയായി മറഞ്ഞിരിക്കുന്നുവെന്ന് മനസ്സിലാക്കുകയും ചെയ്യുന്നു. ഉടൻ ഭീമസേനൻ ഭീമാകാരനായി ഗോക്കൂട്ടത്തിനു മുകളിൽ നിലകൊള്ളുകയും ചെയ്തു. ആ സമയം ശിവ ഭഗവാൻ കാളയുടെ രൂപത്തോടെ ഭൂമിക്കടിയിലേക്ക് മറയാൻ ശ്രമിക്കുന്നു. ഇത് മനസിലാക്കിയ ഭീമസേനൻ കാളയെ പിടിച്ചു നിർത്താൻ ശ്രമിക്കുകയും അതിന്റെ മുതുകിലെ മുഴയിൽ പിടിച്ചു നിർത്തുകയും ചെയ്യുന്നു. ഭീമൻ തൊട്ടപ്പോൾ ആ ഭാഗം പാറയായി മാറി.  പിന്നീട് പാണ്ഡവർ അവിടെ ഒരു ക്ഷേത്രം പണിതു. പിന്നെ നൂറ്റാണ്ടുകൾക്കു ശേഷം ശങ്കരാചാര്യരാണ് ഈ ക്ഷേത്രം പുനർനിർമ്മിച്ചത്. ശങ്കരാചാര്യർ അന്നുണ്ടാക്കിയ നിയമവും വ്യവസ്ഥകളും തന്നെയാണ് ഇന്നും കേദാരനാഥത്തിൽ പിന്തുടരുന്നത്.

## 2013-ലെ പ്രളയം
ജൂൺ ‌മാസം 16, 17 തിയതികളിൽ പെട്ടെന്നുണ്ടായ പ്രകൃതിക്ഷോഭത്തിൽ കേദാർനാഥ് താഴ്വാരം‌ അടക്കം, ക്ഷേത്രം സ്ഥിതി ചെയ്യുന്ന ഉത്തരാഖണ്ഡിലെ പല സ്ഥലങ്ങളും വെള്ളത്തിനടിയിലായി. അതിശക്തമായ മഴവെള്ളപാച്ചലിൽ‌ ഗ്രാമീണരും തീർത്ഥാടകരുമടക്കം അനേകായിരം മനുഷ്യർക്ക് ജീവൻ‌ നഷ്ടപ്പെട്ടു. ക്ഷേത്രത്തിനു ചുറ്റുമുള്ള ബഹുനിലകെട്ടിടങ്ങളും കച്ചവടകേന്ദ്രങ്ങളും ഹോട്ടലുകളും തകർന്നടിഞ്ഞ് ഒലിച്ചുപോയി.‌ എന്നാൽ ക്ഷേത്രത്തിനു കാര്യമായ കേടുപാടുകൾ സംഭവിക്കാതെ ഇന്നും നിലനിൽക്കുന്നു. 

പതിനായിരക്കണക്കിന് തീർത്ഥാടകരെയും ഗ്രാമീണരെയും സ്വന്തം ജീവൻ പണയം വച്ചുകൊണ്ട്‌ ഇന്ത്യൻ ഡിഫൻസ് ഫോർസുകളാണ് രക്ഷിച്ച് സുരക്ഷിതസ്ഥാനങ്ങളിൽ‌ എത്തിച്ചത്. നാശാവശിഷ്ടങ്ങൾ മാറ്റുന്നതിനായി ഒരു വർഷകാലത്തേക്ക് ക്ഷേത്രം അടഞ്ഞുകിടക്കുമെന്നു ഉത്തരാഖണ്ഡിലെ മുഖ്യമന്ത്രി  ശ്രീ. വിജയ് ബഹുഗുണ അറിയിച്ചിട്ടുണ്ട്.
thumb|300px|കേദാർനാഥ് ക്ഷേത്രം
## അവലംബം


വർഗ്ഗം:ഉത്തരാഖണ്ഡിലെ തീർഥാടനകേന്ദ്രങ്ങൾ
വർഗ്ഗം:ഉത്തരാഖണ്ഡിലെ ക്ഷേത്രങ്ങൾ
വർഗ്ഗം:ജ്യോതിർലിംഗങ്ങൾ
വർഗ്ഗം:ഛോട്ടാ ചാർധാം ക്ഷേത്രങ്ങൾ
യമുനോത്രി

യമുന നദിയുടെ ഉത്ഭവസ്ഥാനമാണ് **യമുനോത്രി**. ഉത്തരാഖണ്ഡിലെ ഉത്തർകാശി ജില്ലയിലാണ് ഇവയുള്ളത്. ഹിമാലയത്തിന് 3293 മീറ്റർ ഉയരത്തിലാണ് ഇതിന്റെ സ്ഥാനം. ഹിന്ദുമത വിശ്വാസപ്രകാരം യമുന ദൈവങ്ങളുടെ ഇരിപ്പിടമാണ് യമുനോത്രി.

വർഗ്ഗം:യമുന നദി
വർഗ്ഗം:ഉത്തരകാശി
വർഗ്ഗം:ഉന്നതങ്ങളായ ഗ്രാമങ്ങൾ
പന്ത്രണ്ട് ഇമാമുകൾ

നബിക്ക് ശേഷം രാഷ്ട്രീയപരമായും ആത്മീയപരമായും ഷിയാ മുസ്ലിംകളുടെ നേതാക്കളായിരുന്നു പന്ത്രണ്ട് ഇമാമുകൾ
# അലി ബിൻ അബീത്വാലിബ്‌
# ഹസൻ ഇബ്നു അലി
# ഹുസൈൻ ഇബ്നു അലി
# അലി ഇബ്ൻ ഹുസൈൻ
# മുഹമ്മദ് അൽ ബാഖിർ
# ജഫാർ അൽ സാദിക്ക്
# മൂസാ ഇബ്ൻ ജഫാർ
# അൽ ഇബ്ൻ മൂസ
# മുഹമ്മദ് അത്തഖി
# അലി അൽ‌ ഹാദി
# ഹസൻ‌ അൽ‌ അസ്കരി
# മുഹമ്മദ് അൽ‌ മഹ്ദി

വർഗ്ഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
ഫാത്തിമ (നഗരം)

പോർച്ചുഗലിലെ സാൻടാരെം ജില്ലയിലെ ഒരു നഗരമാണ് **ഫാത്തിമ**. അറബിക് ഭാഷയിൽ( فاطمة )നിന്നാണ് ഈ സ്ഥലത്തിന് ഫാത്തിമ എന്ന പേരുണ്ടായത്. 1917 മുതൽ ഇതൊരു ക്രൈസ്തവ മരിയൻ തീർത്ഥാടന കേന്ദ്രമാണ്. ഇവിടെയാണ് ഫാത്തിമമാതാവിന്റെ ദേവാലയം സ്ഥിതിചെയ്യുന്നത്.

## അവലംബം


## പുറത്തേക്കുള്ള കണ്ണികൾ

* Sanctuary of Fátima — Official Website
* Chapel of Apparitions (Live 24h)
* Pilgrims of Fátima, Portugal
* The Wax Museum of Fátima
* Fátima Online Shop - Religious products directly from Fátima
* Fátima Oil Paintings 

വർഗ്ഗം:പോർച്ചുഗലിലെ നഗരങ്ങൾ
വർഗ്ഗം:പോർച്ചുഗലിലെ ക്രൈസ്തവ തീർഥാടനകേന്ദ്രങ്ങൾ
ഏഴൂർ

മലപ്പുറം ജില്ലയിലെ തിരൂരിൽ നിന്നും രണ്ട് കിലോമീറ്റർ അകലെയാണ് **ഏഴൂർ**. ഇവിടം വളരെ ഉയർന്ന പ്രദേശം ആണ് .കഥകളി സംഗീതജ്ഞനായ അന്തരിച്ച കലാമണ്ഡലംതിരൂർ നമ്പീശൻ -(പുളിയിൽ നാരായണൻ നമ്പീശൻ)ഏഴൂർ സുബ്രഹ്മണ്യക്ഷേത്രത്തിനടുത്ത് ആണു ജനിച്ചത്

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
മഴമരം

മൈമോസെ (Mimosae) സസ്യകുടുംബത്തിൽ പെട്ട ഒരു മരമാണ് **മഴവൃക്ഷം**.  ഉറക്കംതൂങ്ങി മരമെന്നും ഇതിനു പേരുണ്ട്.  ശസ്ത്രനാമം: സമാനിയ സമാൻ (Samanea saman) . ഇംഗ്ലീഷിൽ ഇതിനെ *റെയിൻട്രീ* മഴവൃക്ഷം എന്നു വിളിക്കുന്നു. 20-25 മീറ്റർ പൊക്കത്തിൽ പന്തലിച്ചു വളരുന്ന ഈ മരത്തിനുചുറ്റും സദാഈർപ്പം ഉള്ളതിനാലാണ് ഇത് മഴവൃക്ഷമായി അറിയപ്പെടുന്നത്.  ഈ വൃക്ഷത്തിന്റെ സ്വദേശം തെക്കേ അമേരിക്കയാണ്.  വേണ്ടത്ര മഴയും ചൂടുമുള്ള ഉഷ്ണമേഖലാപ്രദേശങ്ങളിലാകെ ഒരു തണൽ മരമായി നട്ടുവളർത്തുന്നുണ്ട്.  ഇതിന്റെ പത്രവിതാനത്തിന് ഏതാണ്ടു 30 മീറ്റർ വ്യാസമുണ്ടാകും.

## പത്രവിന്യാസത്തിലെ പ്രത്യേകത

സംയുക്തപർണ്ണമാണ് ഇതിനുള്ളത്.  ഇടതൂർന്ന ഇലകൾ നല്ല സൂര്യപ്രകാശം ഉള്ള സമയത്ത് പ്രകാശത്തിനഭിമുഖമായി നിവർന്നു നിൽക്കുന്നതിനാൽ സൂര്യരശ്മി ഒട്ടുംതന്നെ അടിയിൽ എത്തുന്നില്ല.  എന്നാൽ ഇരുട്ടു വീഴുമ്പോഴും മഴയുള്ള സമയത്തും ഇലൾ മടങ്ങി തണ്ടിന്റെ വശങ്ങളിലേക്കു കിടക്കുന്നു.  തന്മൂലം ഈ മരത്തിനെ ഉറക്കം തൂങ്ങിയെന്നു വിളിക്കുന്നു.  ഇളം തണ്ടുകളും ഇലയുടെ അടിഭാഗവും മൃദുവായ ചെറിയ രോമങ്ങളാൽ ആവരണം ചെയ്യപ്പെട്ടിരിക്കുന്നു.  ഇലയുടെ മുകൾഭാഗം മിനുമിനുത്തതാണ്.  ഇലക്കു മൂന്നു നാലു സെന്റീമീറ്റർ നീളമുണ്ടാവും. മഴക്കാലത്ത് ഇലകൾ കൂമ്പി നിൽക്കുന്നതിനാലാണ് ഇതിന് ഈ പേര് ലഭിച്ചത്. വൈകുന്നേരം ഇലകൾ കൂമ്പി നിൽക്കുന്നതിനാൽ **5 മണി മരം** എന്ന പേരും ഇവയ്ക്കുണ്ട്. ഇതിന്റെ ചുവട്ടിൽ എപ്പോഴും നനവ് കാണുന്നതിനാലാണ് ഈ പേര് ലഭിച്ചത് എന്നും പറയപ്പെടുന്നു.

## പൂക്കാലം

പൂക്കാലം മാർച്ച് മുതൽ സെപ്റ്റംബർ വരെയാണ്.  ശിഖരങ്ങളുടെ അഗ്രഭാഗത്തായി പൂങ്കുലകൾ പ്രത്യക്ഷപ്പെടുന്നു.  ഇതിന്റെ പൂക്കൾക്ക് പാടലവർണ്ണമാണ്.  പൂങ്കുലവൃന്തത്തിന് അഞ്ചാറു സെന്റീമിറ്റർ നീളം ഉണ്ടായിരിക്കും.  ബഹ്യദലപുഞ്ജത്തിന് 4--6 മില്ലീമീറ്റർ നീളവും മഞ്ഞനിറത്തിലുള്ള ദളപുടത്തിന് ഏതണ്ട് 10—12 മില്ലീമീറ്റർ നീളവും ഉണ്ടായിരിക്കും.  ഓരോപൂവിലും പാടലവർണ്ണത്തിലുള്ള 20 കേസരങ്ങൾ ഉണ്ട്.  പൂവിന്റെ ഏറ്റവും ഭങ്ങിയുള്ള ഭാഗവും കേസരങ്ങളാണ്.

## കായ്കളുടെ ഉപയോഗം

15—20 സെന്റീമീറ്റർ നീളവും 15—25 മില്ലീമീറ്റർ വീതിയുമുണ്ടായിരിക്കും ഇതിന്റെ കായ്ക്ക്.  കട്ടിയുള്ള അരികോടുകൂടിയ കായ് ഒരു അസ്ഫുടന (indehiscent) ഫലമാണ്.  ഒരു ഫലത്തിൽ ഇരുപത്തഞ്ചോളം വിത്തുകൾ ഉണ്ടായിരിക്കും.  അണ്ണാൻ തുടങ്ങിയ ജീവികൾ ഇതു ഭക്ഷിക്കുന്നു.  കന്നുകാലികൾക്കും കുതിരകൾക്കും ഇതു ഭക്ഷണമാണ്.

## തടിയുടെ ഉപയോഗം

വളരെവേഗം വളരുന്ന ഈ മരത്തിന്റെ തടി വിറകിനായി ഉപയോഗിക്കുന്നു.  വിത്തുകൾ നട്ടും കമ്പുകൾ നട്ടും ഉത്പാദനം നടത്തുന്നു.

## ചിത്രശാല

Image:Flower & flower buds- Samanea saman I IMG 3407.jpg|പൂവും ഇലയും
Image:During_falling_leaf_period_Samanea_saman.jpg|ഇലപൊഴിയും കാലം
Image:Pods I IMG 3110.jpg|മഴമരത്തിന്റെ കായ്
Image:AlbiziaSaman.jpg|ഇല, പൂവ്, കായ്
File:Albizia saman.jpg|തടി
File:Albizia saman 0155.JPG|പൂവ്


## അവലംബം

## പുറത്തേക്കുള്ള കണ്ണികൾ
*http://www.winrock.org/fnrm/factnet/factpub/factsh/ASAMAN.TXT 
*http://www.worldagroforestrycentre.org/sea/products/afdbases/af/asp/SpeciesInfo.asp?SpID=180 
*http://toptropicals.com/catalog/uid/Samanea_saman.htm
*http://www.treesforlife.info/gmptsf/albizia-saman.htm
*http://www.facebook.com/pages/Albizia-saman/104097739627135

വർഗ്ഗം:വൃക്ഷങ്ങൾ
വർഗ്ഗം:കേരളത്തിലെ വൃക്ഷങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
രാമപുരം പള്ളി

കോട്ടയം ജില്ലയിൽ മീനച്ചിൽ താലൂക്കിൽ പാലായ്ക്കടുത്ത് രാമപുരം പട്ടണത്തിന് അഭിമുഖമായി സ്ഥിതിചെയ്യുന്ന പുരാതനമായ മൂന്ന് പള്ളികളാണ്സെന്റ് ആഗസ്ത്യൻസ്, സെന്റ് മേരീസ് പള്ളികൾ. ഇവ രണ്ടും ചേർന്ന് **രാമപുരം പള്ളി** എന്നറിയപ്പെടുന്നു. ഈ രണ്ടു പള്ളികളും സീറോ മലബാർ കത്തോലിക്ക സഭയുടെ കീഴിൽ പാലാ രൂപതയുടെ അധികാരപരിധിയിലാണ്.

## ചരിത്രം
പരിശുദ്ധ കന്യകാമറിയത്തെ പ്രതിഷ്ഠിച്ചിട്ടുള്ള ആദ്യത്തെ രാമപുരം പള്ളി എ.ഡി. 1450 നോടടുത്ത് പണി പൂർത്തിയായി. അതിന് ശേഷം രണ്ട് പ്രാവശ്യംകൂടി ഈ പള്ളി പുതുക്കി പണിയുകയുണ്ടായി. ഇന്ത്യയിൽ പോർച്ചുഗീസുകാരുടെ ഭരണകാലഘട്ടത്തിൽ, ഗോവ മെത്രാപ്പോലീത്തയായിരുന്ന അലക്സിന് ഡോം മെനെസിസ് അടിസ്ഥാന ശില ആശിർവദിച്ച പള്ളി പോർച്ചുഗീസ് ശില്പമാതൃകയിൽ പുതുക്കി പണിതിരുന്നു. അദ്ദേഹം ആഗസ്തീനിയൻ സഭാവൈദികനായിരുന്നു. അദ്ദേഹത്തിന്റെ സ്വാധീനത്തിലായിരിക്കണം വിശൂദ്ധ ആഗസ്റ്റിൻ ഈ പള്ളിയിൽ പ്രതിഷ്ഠിക്കപ്പെട്ടതെന്ന് കരുതുന്നു. കന്യകാമറിയത്തിന്റെ നാമധേയത്തിലുള്ള പഴയ പള്ളിയുടെ അൾത്താര സങ്കീർത്തിയിൽ സൂക്ഷിച്ചുവെച്ചിട്ടുണ്ട്. ഈ അൾത്താരയിലെ ചിത്രങ്ങൾ ഭാരതീയ ചിത്ര രീതിയിലാണ് രചിച്ചിട്ടുള്ളത്.

1865 ജൂലായ് 16 ന്, കർമ്മലമാതാവിന്റെ തിരുന്നാൾ ദിനത്തിൽ, പഴയ പള്ളി അതേപടി നിലനിറുത്തികൊണ്ട് പുതിയ പള്ളിക്കുള്ള ശിലാസ്ഥാപനം നടത്തുകയും പരിശൂദ്ധ കർമലമാതാവിന്റെ നാമധേയത്തിൽ പുതിയ പള്ളി പണിയുകയും ചെയ്തു . ഈ പള്ളികളുടെ മുൻപിൽ ഒരു കൽകുരിശും 7 നിലകളിലായി ഒരു കപ്പേളയും പണിത് 31 ഡിസംബർ 1957 ൽ ആശീർവാദം നടത്തി. ശില്പകലയിൽ പോർച്ചുഗീസ് പാരമ്പര്യം നിലനിൽക്കുന്നതുകൊണ്ടാകാം രണ്ട് പള്ളികളുടേയും പ്രവേശനകവാടത്തിൽ തോക്കുകളേന്തിയ പട്ടാളക്കാരുടെ ശില്പങ്ങൾ നിർമ്മിച്ചിരിക്കുന്നത്. ഇവിടെ വരുന്ന വിശ്വാസികൾ ഒരു ആചാരമായി മുകളിൽ കുരിശോടുകൂടിയ ഒരു വലിയ നിലവിളക്കിൽ എണ്ണയൊഴിക്കാറുണ്ട്.

വാഴ്ത്തപ്പെട്ട തേവർപറമ്പിൽ കുഞ്ഞച്ചൻ ഇതേ ഇടവകാംഗമായതിനാൽ, അദ്ദേഹത്തിന്റെ വസ്തുക്കൾ, (റേഷൻ കാർഡ് മുതൽ കിടക്കാൻ ഉപയോഗിച്ചിരുന്ന കട്ടിൽ വരെ) അമൂല്യ വസ്തുക്കളായി ഈ പള്ളിയോട് ചേർന്ന് മറ്റൊരു കെട്ടിടത്തിൽ സൂക്ഷിച്ചിട്ടുണ്ട്. പണ്ട് കാലത്ത് ദളിത് വിദ്യാർത്ഥികളെ വിദ്യാലയങ്ങളിൽ പ്രവേശിക്കുന്ന പതിവുണ്ടായിരുന്നില്ല. ഈ പള്ളിയോട് ചേർന്ന് രണ്ടു നിലകളിലായി സ്ഥിതിചെയ്യുന്ന കെട്ടിടത്തിൽ കുഞ്ഞച്ചൻ ദളിത് വിദ്യാർത്ഥികളെ പഠിപ്പിച്ചിരുന്നു.

## വിവാദം
ഈ രണ്ട് പള്ളികളുടേയും പാഠശാലയുടെയും പ്രാധാന്യം കണക്കിലെടുത്ത് കേരള സർക്കാർ 2007 ജൂലൈയിൽ സംരക്ഷിത സ്മാരകങ്ങളാക്കി പ്രഖ്യാപിച്ച് വിജ്ഞാപനം പുറപ്പെടുവിച്ചിരുന്നു. ഈ വിജ്ഞാപനം കേരള ഹൈക്കോടതിയുടെ സിംഗിൾ ബെഞ്ച് ശരിവെക്കുകയും ചെയ്തു. ഇതിനെതിരെ ഇടവക വികാരി നൽകിയ അപ്പീൽ ഡിവിഷൻ ബെഞ്ച് തള്ളി. പള്ളിപൊളിച്ച് പുതിയതു പണിയാനുള്ള ഇടവക വികാരിയുടെ നീക്കത്തിനെതിരെ ഇതിനിടയിൽ ഇടവകയിൽ നിന്നുതന്നെ എതിർപ്പുണ്ടായി. 2009-ൽ ഇരുപള്ളികളും സ്മാരകങ്ങളാക്കി പ്രഖ്യാപിച്ചുകൊണ്ടുള്ള കേരള സർക്കാറിന്റെ അന്തിമ വിജ്ഞാപനം വന്നു. തുടർന്ന് സുപ്രീംകോടതിയിൽ ഡിവിഷൻ ബെഞ്ച് വിധിക്കെതിരെ അപ്പീലിൽ തൽസ്ഥിതി തുടരാനും നിർദ്ദേശമുണ്ടായി. ഇതുമായി ബദ്ധപ്പെട്ട കേസ് സുപ്രീം കോടതിയിൽ തുടരുകയാണ്.

## അവലംബം

## പുറത്തേക്കുള്ള കണ്ണികൾ

* പള്ളിയുടെ സഭാതല വെബ്സൈറ്റ്

വർഗ്ഗം:കോട്ടയം ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
പുത്തൻകാവ് ശ്രീഭഗവതീ ക്ഷേത്രം

എറണാകുളം ജില്ലയിലെ അങ്കമാലിക്കടുത്തുള്ള എളവൂർ ഗ്രാമത്തിൽ സ്ഥിതിചെയ്യുന്ന ഹൈന്ദവ ദേവി ക്ഷേത്രമാണ് **പുത്തൻക്കാവ് ശ്രീ ഭഗവതീ ക്ഷേത്രം**. പ്രശസ്തമായ എളവൂർ തൂക്കം ഈ ക്ഷേത്രത്തിലാണ് നടത്തപ്പെട്ടിരുന്നത്. എന്നാൽ 2004ൽ കോടതിയിടപ്പെട്ട് അത് നിർത്തലാക്കി.
## അവലംബം

വർഗ്ഗം:എറണാകുളം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഭഗവതി ക്ഷേത്രങ്ങൾ
വീക്ഷണസ്ഥിരത

കണ്ണിൽ പതിയുന്ന ഒരു ദൃശ്യം അല്പനേരം(ഏകദേശം ഒരു സെക്കന്റിന്റെ ഇരുപത്തഞ്ചിൽ ഒരുഭാഗം) കൂടി റെറ്റിനയിൽ അങ്ങനെ തന്നെ നിലനിൽക്കുന്ന പ്രതിഭാസത്തെയാണ് **വീക്ഷണസ്ഥിരത** അഥവാ **പെർസിസ്റ്റൻസ് ഓഫ് വിഷൻ** എന്ന് പറയുന്നത്.

മനുഷ്യർക്ക് വസ്തുക്കളുടെ ചലനം അനുഭവവേദ്യമാകുന്നത് കണ്ണിന്റെ വീക്ഷണസ്ഥിരത മൂലമാണെന്ന ഒരു തെറ്റായ വിശ്വാസമുണ്ട്. 1912ൽ വെർത്തെയ്മർ ഇതു തെറ്റാണെന്ന് തെളിയിച്ചുവെങ്കിലും പുതിയതും പഴയതുമായ പല ചലച്ചിത്ര സാങ്കേതിക ഗ്രന്ഥങ്ങളിലും ഇന്നും ഇങ്ങനെ തന്നെ എഴുതിക്കാണുന്നു.

## അവലംബം

വർഗ്ഗം:വീക്ഷണ മിഥ്യകൾ
അമ്മൂമ്മപ്പഴം

പാതയോരങ്ങളിലും കുറ്റിക്കാടുകളിലും സാധാരണ കണ്ടുവരുന്ന ഒരു ചെടിയാണ് **അമ്മൂമ്മപ്പഴം**. **പൂടപ്പഴം**, **കൊരുങ്ങുണ്ണിപ്പഴം**, **കുരങ്ങുപെറുക്കിപ്പഴം**, **ചടയൽ** , **മൂക്കളപ്പഴം**, **മക്കളെപ്പോറ്റി** തുടങ്ങിയ പേരുകളിൽ പ്രാദേശികമായി അറിയപ്പെടുന്നു. . പാഷൻ ഫ്രൂട്ടിന്റെ കുടുംബക്കാരനാണ്. ഇവയുടെ പൂവിന് വളരെ സാമ്യമുണ്ട്. വല പോലുള്ള കവചം കൊണ്ട് പൊതിഞ്ഞാണ് ഇവയുടെ പഴം കാണപ്പെടുന്നത്.

ചെറിയൊരു ഗോലിയുടെ അത്ര വലിപ്പമുള്ള പഴത്തിന്റെ ഉള്ളിൽ പാഷൻ ഫ്രൂട്ടിലെപ്പോലെ, ഒരു ജെല്ലി കൊണ്ട് ആവരണം ചെയ്യപ്പെട്ട കറുത്ത കുരുക്കൾ ഉണ്ടാവും. രുചി നേരിയ പുളി കലർന്ന മധുരം. തീച്ചിറകൻ ശലഭത്തിന്റെ പുഴുക്കൾ ഇവയുടെ ഇല ഭക്ഷിച്ചാണ് വളരുന്നത്.
## ചിത്രശാല

File:Passiflora foetida അമ്മൂമ്മപ്പഴം 03.jpg|Passiflora foetida_അമ്മൂമ്മപ്പഴം_പൂവ്_കായ
File:Passiflora foetida അമ്മൂമ്മപ്പഴം 04.jpg|Passiflora foetida_അമ്മൂമ്മപ്പഴം_കായ
File:Passiflora foetida അമ്മൂമ്മപ്പഴം 05.jpg|Passiflora foetida_പൂവ്
File:Passiflora foetida അമ്മൂമ്മപ്പഴം 01.jpg|Passiflora foetida_സസ്യം
File:Passiflora foetida അമ്മൂമ്മപ്പഴം 03.jpg|Passiflora foetida_ഇല, പൂവ്
File:Passiflora_foetida_-_മൂക്കളപ്പഴം_02.JPG|മൂക്കളപ്പഴം
File:Flower_Ammoomma_pazham_07082011019.JPG
File:Ammoomma_pazham_07082011014.JPG
File:Passiflora_foetida_fruit.jpg
File:Passiflora_foetida_W_IMG_0566.jpg
File:Starr_050405-5742_Passiflora_foetida.jpg
File:Starr_040410-0019_Passiflora_foetida.jpg
File:Passiflora_foetida_in_Chennai_Suburbs_01.jpg|പൂവു് (ചെന്നൈയിൽ)
File:P.foetida.leaves.jpg
File:Passiflora foetida MHNT.BOT.2009.13.9.jpg|Passiflora foetida - Museum specimen
File:Passiflora foetida അമ്മൂമ്മപ്പഴം 06.jpg

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.tropilab.com/passi-foetida.html

വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
റൂഹഫ്‌സ

നേർപ്പിച്ച ഒരു പാനീയമാണ് റൂഹഫ്സ (Urdu: روح افزہ, Hindi: रूह अफ़ज़ा Bengali: রূহ আফজা). തണുത്ത പാലിൽ ഐസ് കഷ്ണങ്ങളും റൂഹഫ്സ ലായനിയും ചെർത്ത് തയ്യാറാക്കുന്ന പാനീയം ദാഹശമനിയായി ഉപയോഗിക്കുന്നു.  ഹകീം ഹാഫിസ് അബ്ദുൽ മജീദ് ആണ് റൂഹഫ്സയുടെ ചേരുവകൾ കണ്ടെത്തിത്. അദ്ദേഹം തന്നെ സ്ഥാപിച്ച നിർമ്മാണ സ്ഥാപനങ്ങളാണ് ഇന്ത്യയിലും പാകിസ്താനിലും ബംഗ്ലാദേശിലും റൂഹഫ്സ നിർമ്മിക്കുന്നതും അത് വിപണിയിലെത്തിക്കുന്നതും.

വർഗ്ഗം:പാനീയങ്ങൾ 

## അവലംബം
എം. കുഞ്ഞുകൃഷ്ണപിള്ള

സ്വാതന്ത്ര്യസമരസേനാനിയും  നാലാം  കേരള നിയമസഭയിൽ അംഗവുമായിരുന്നു **കുഞ്ഞുകൃഷ്ണപിള്ള.** 1927 സെപ്റ്റംബർ 27ന് ഗോവിന്ദ കുറുപ്പിന്റെയും ഗൗരി അമ്മയുടെയും മകനായാണ് കെ ജിയുടെ ജനനം. (മരണം 6 മാർച്ച് 2012).
## ജീവിതരേഖ
കോൺഗ്രസ് തിരുവനന്തപുരം ജില്ലാകമ്മിറ്റി പ്രസിഡന്റായി 1972 മുതൽ 1978 വരെ പ്രവർത്തിച്ചിരുന്ന ഇദ്ദേഹം 1965 ലും 1971 ലും കേരള നിയമസഭയിൽ വാമനപുരം നിയോജക മണ്ഡലത്തെ പ്രതിനിധീകരിച്ചു.അദ്ധ്യാപകനായിരുന്ന കുഞ്ഞുകൃഷ്ണപിള്ള രണ്ടാം ലോകമഹായുദ്ധത്തിൽ സൈനികസേവനം നടത്തിയിട്ടുണ്ട്.

20 വർഷത്തിലധികം കെ.പി.സി.സി നിർവാഹക സമിതി അംഗമായിരുന്നു. മീറ്റ് പ്രോഡക്ട്‌സ് ഓഫ് ഇന്ത്യ, ഹാൻഡ് ലൂം ഡെവലപ്‌മെന്റ് കോർപ്പറേഷൻ എന്നിവയുടെ ഡയറക്ടറുമായിരുന്നു
## അവലംബം


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2012-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാർച്ച്  6-ന് മരിച്ചവർ

വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
മലർക്കായ് മരം

ചെറിയ ഇലകളും കായ്കളുമായി കാണപ്പെടുന്ന ഒരു ചെറുസസ്യമാണ് **മലർക്കായ്മരം**, (ശാസ്ത്രനാമം: *syzygium zeylanicum*) **പൂച്ചപ്പഴം**, **കാട്ടുവഴന** എന്നൊക്കെ ഈ സസ്യം അറിയപ്പെടുന്നു. പൂച്ചരോമം പോലെയുള്ള പൂക്കളുള്ളതിനാലാണ് പൂച്ചപ്പഴം എന്ന് ഇവ പ്രാദേശികമായി അറിയപ്പെടുന്നത്.

## വിവരണം
ഈ സസ്യം ചെറു ശാഖകളോടെ അഞ്ചുമീറ്റർ വരെ ഉയരത്തിൽ പടർന്നു വളരുന്നു. മരത്തിന്റെ ശാഖാഗ്രങ്ങളിൽ ചെറുകായ്കൾ കുലകളായി വിരിയുന്നു. ഇവയിലെ കായ്കൾ വേനൽക്കാലത്ത് പ്രത്യേകിച്ച് മേയ് മാസത്തിലാണ് പഴുക്കുന്നത്. ഭക്ഷ്യയോഗ്യമായ പഴങ്ങൾക്ക് ചെറു മധുരമുണ്ട്. അലങ്കാരസസ്യമായി വളർത്താവുന്ന ഇനമാണ് ഇവ.

ഇവയുടെ വളർച്ചയ്ക്ക് നല്ല വെയിലും ധാരാളം ജലവും ആവശ്യമാണ്. കേരളത്തിൽ ഇവ സാധാരണയായി ഉപവനങ്ങളിലും സർപ്പക്കാവുകളിലുമാണ്‌ കാണപ്പെട്ടിരുന്നത്. ആവാസവ്യവസ്ഥയുടെ നാശം ഇവയ്ക്ക് വംശനാശ ഭീഷണി ഉയർത്തുന്നു
## ചിത്രശാല

File:Syzygium zeylanicum at Malapparamba Kozhikode 01.jpg
File:Syzygium zeylanicum at Malapparamba Kozhikode 03.jpg
File:Syzygium zylanicum at Malapparamba Kozhikode 02.jpg

## അവലംബം


## പുറത്തേയ്ക്കുള്ള കണ്ണികൾ
* ചിത്രങ്ങൾ 
* http://vidyaa.blogspot.in/2006/10/blog-post.html

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:സൈസീജിയം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കുര്യാക്കോസ് ഭരണികുളങ്ങര

ലഘുചിത്രം
സീറോ മലബാർ കത്തോലിക്ക സഭയുടെ ഡൽഹിയിൽ സ്ഥാപിതമായ ഫാരിദാബാദ് രൂപതയുടെ ആദ്യത്തെ മെത്രാനാണ് **കുര്യാക്കോസ് ഭരണികുളങ്ങര**. മെത്രാനെങ്കിലും രൂപതയുടെ മെത്രാപ്പോലീത്തായായാണ് ഇദ്ദേഹം നിയമിതനാകുന്നത്.

## ജീവിതരേഖ
1956 ഫെബ്രുവരി 1ന് ഏല്യ ആന്റണി ദമ്പതികളുടെ മകനായി എറണാകുളം ജില്ലയിലെ അങ്കമാലിക്കടുത്തുള്ള കരിപ്പാശ്ശേരി എന്ന ഗ്രാമത്തിൽ ജനിച്ചു. കർമ്മൽ സെമിനാരിയിൽ ഫിലോസഫിയും മംഗലപ്പുഴ സെമിനാരിയിൽ തിയോളജിയും പഠിച്ചിട്ടുണ്ട്. 1988-ൽ റോമിലും ഇറ്റലിയിലുമായി ഉപരിപഠനം നടത്തി. സ്വദേശത്തും വിദേശങ്ങളിലുമായി മിഷൻ പ്രവർത്തന സ്ഥാപനങ്ങളിൽ പ്രവർത്തിച്ചിട്ടുണ്ട്.

തൃപ്പൂണിത്തുറ സെന്റ് മേരീസ് പള്ളി, മലയാറ്റൂർ പള്ളി എന്നിവിടങ്ങളിൽ സഹവികാരിയായി പ്രവർത്തിച്ചിരുന്നു. തായ്‌ലന്റ്, വെനിസ്വേല, ജോർദ്ദാൻ എന്നിവിടങ്ങളിലും 2007-ൽ ന്യൂയോർക്കിലെ വത്തിക്കാൻ എംബസിയിലും തുടർന്നുള്ള വർഷം ജർമ്മൻ എംബസിയിലും സേവനമനുഷ്ഠിച്ചു. ജെർമ്മനിയിലുള്ള വത്തിക്കാൻ എംബസിയിൽ സേവനമനുഷ്ഠിച്ചുകൊണ്ടിരിക്കേ, 2012 മാർച്ച് 6നാണ് എറണാകുളം- അങ്കമാലി അതിരൂപതയുടെ കർദ്ദിനാൾ മാർ ജോർജ് ആലഞ്ചേരി ഇദ്ദേഹത്തെ മെത്രാനായി നാമകരണം ചെയ്തത്.

## അവലംബം

വർഗ്ഗം:1956-ൽ ജനിച്ചവർ

വർഗ്ഗം:ഫെബ്രുവരി 1-ന് ജനിച്ചവർ

വർഗ്ഗം:സിറോ-മലബാർ സഭയുടെ ബിഷപ്പുമാർ
ചെന്തവിടൻ വയലി

കല്ലൻ തുമ്പികളിൽ ഒരിനമാണ് **ചെന്തവിടൻ വയലി** അഥവാ **ചെന്തവിടൻ വ്യാളി** - **Brown-backed Red Marsh Hawk** (ശാസ്ത്രീയനാമം:- *Orthetrum chrysis*). ഇവ എല്ലാക്കാലത്തും സാധാരണയായി കാണപ്പെടുന്നു. ആൺതുമ്പികൾക്ക് കടും ചുവപ്പു നിറത്തിലുള്ള ഉദരവും തവിട്ടുനിറമുള്ള ഉരസ്സുമാണുള്ളത്. പെൺതുമ്പികൾക്ക് ആകെ ചുവപ്പുകലർന്ന തവിട്ടുനിറമാണ്. ഒഴുക്കുള്ള നീർച്ചാലുകൾക്കും കുളങ്ങൾക്കും അരികിലായി സാധാരണ കാണപ്പെടുന്നു. 

കേരളം ഉൾപ്പെടെ ഇന്ത്യ, ചൈന, ഹോങ്കോങ്, ഇന്തോനേഷ്യ, മലേഷ്യ, മ്യാന്മാർ, ഫിലിപ്പീൻസ്, സിംഗപ്പൂർ, ശ്രീലങ്ക, തായ്‌ലന്റ്, വിയറ്റ്നാം തുടങ്ങിയ രാജ്യങ്ങളിൽ ഇവ കാണപ്പെടുന്നു.

## ഇതും കാണുക

* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

* ചിത്രങ്ങൾ ഫ്ലിക്കറിൽ

വർഗ്ഗം:കല്ലൻതുമ്പികൾ
വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
സൂര്യഘടികാരം

ആദ്യകാലത്ത് മനുഷ്യർ സമയനിർണയത്തിനായി ഉപയോഗിച്ചിരുന്ന സാങ്കേതികസാമഗ്രികൾ പൊതുവായി അറിയപ്പെടുന്നതു്  **സൂര്യഘടികാരം** എന്നാണു്. സൂര്യപ്രകാശത്തെ അടിസ്ഥാനമാക്കിയാണിവയുടെ പ്രവർത്തനം.  പ്രവർത്തനതത്വം വളരെ ലളിതമാണെങ്കിലും വ്യത്യസ്തമായ വലിപ്പങ്ങളിലും ഘടനകളിലും സൂര്യഘടികാരങ്ങൾ നിർമ്മിക്കപ്പെട്ടിട്ടുണ്ടു്.  ബി.സി. 900 -ആം ആണ്ടിൽ ഈജിപ്റ്റുകാർ ഇത്തരം ഉപകരണങ്ങൾ സമയനിർണയത്തിനായി ഉപയോഗിച്ചിരുന്നു. ഇസ്രായേലുകാരും ബാബിലോണിയക്കാരും മറ്റു നാഗരികതകളും വലുതും ചെറുതുമായി പലതരത്തിലുള്ള സൂര്യഘടികാരങ്ങൾ കണ്ടുപിടിച്ചു. 

ശങ്കു (gnomon) എന്ന വലിയൊരു കമ്പ് മണ്ണിൽ കുത്തിനിർത്തി, അതിന്റെ നിഴൽ(ശങ്കുച്ഛായ) ഭൂമിയിൽ പതിക്കുന്നതിനെ അടിസ്ഥാനമാക്കി സമയം നിർണയിക്കുകയായിരുന്നു ആദ്യകാലത്ത് ചെയ്തു വന്നിരുന്നത്. പിന്നീട് വ്യത്യസ്തങ്ങളായ സൂര്യഘടികാരങ്ങൾ നിലവിൽ വന്നു. സൂര്യപ്രകാശം ഈ ഉപകരണത്തിന് ഒരു അഭിവാജ്യഘടകമായതിനാൽ തന്നെ സൂര്യപ്രകാശം കുറഞ്ഞ സമയത്തും രാത്രിയിലും സൂര്യഘടികാരത്തെ അടിസ്ഥാനമാക്കിയുള്ള സമയനിർണയം നടന്നിരുന്നില്ല.
[[ലോകം|ലോകത്തിലെ ഏറ്റവും വലിയ സൂര്യഘടികാരം - ജന്തർ മന്തർ, ജയ്പൂർ, ഇന്ത്യ|right|300px|thumb]]

## ഇതും കാണുക
സൂര്യകാലടി

വർഗ്ഗം:സമയം
വർഗ്ഗം:ഘടികാരങ്ങൾ
വെട്ടി

നിരവധി ചെറുശാഖകളായി വളരുന്ന നിത്യഹരിത സസ്യമാണ് **വെട്ടി** (ശാസ്ത്രനാമം: *Aporosa cardiosperma*). ശാഖകളിൽ ഭഷ്യയോഗ്യമായ ധാരാളം ചെറു ഫലങ്ങൾ ഉണ്ടാകുന്നു. ഏപ്രിൽ, മേയ് മാസങ്ങളിലാണ് പഴങ്ങൾ ഉണ്ടാകുന്നത്. പക്ഷികളുടെ ഇഷ്ടഭക്ഷണമാണ് ഇതിന്റെ പഴങ്ങൾ. മധുരവും ചെറുപുളിയുമാണ് ഈ പഴങ്ങൾക്ക്. തൃക്കേട്ട നക്ഷത്രക്കാരുടെ നക്ഷത്രവൃക്ഷമാണ്‌. വേരുകൾക്ക് ഔഷധഗുണമുണ്ട്. ശ്രീലങ്കയിലും പശ്ചിമഘട്ടത്തിലും കാണപ്പെടുന്ന ഈ മരം വംശനാശഭീഷണി നേരിടുന്നുണ്ട്.

## ചിത്രശാല


File:Aporosa lindleyana2.jpg|ഇലകൾ
File:Aporosa lindleyana1.jpg|തടി
File:Aporosa lindleyana4.jpg|ശിഖരത്തിൽ ഇലകൾ
File:Aporosa_cardiosperma_-_വെട്ടി_01.JPG|വെട്ടി
File:Aporosa_cardiosperma_-_വെട്ടി_02.JPG|വെട്ടിയുടെ ഇല


## അവലംബം

## പുറത്തേക്കുള്ള കണ്ണികൾ
* http://www.biotik.org/india/species/a/aporlind/aporlind_en.html
* http://www.mathrubhumi.com/agriculture/story-227491.html 

വർഗ്ഗം:പഴങ്ങൾ
വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:അപ്പോറോസ
വർഗ്ഗം:സപുഷ്പികൾ
വർഗ്ഗം:ഫില്ലാന്തേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കിഷു

ഇടത്തരം വലിപ്പമുള്ള ഒരിനം നായ ജനുസാണ് **കിഷു**. ജപ്പാനിൽ ആണ് ഇവ ഉരുത്തിരിഞ്ഞിടുള്ളത്. ജപ്പാനിലെ കിഷു എന്ന സ്ഥലത്താണ് ഇവയുടെ പുർവ്വികർ ഉരുത്തിരിഞ്ഞത്. കിഷു കെൻ , കിഷു ഇനു എന്നി പെരുകളിലും ഇവ അറിയപ്പെടുന്നു.

## ശരീരപ്രകൃതി
17 മുതൽ 22 ഇഞ്ച് വരെ ഉയരമുള്ള ഇവയ്ക്ക് 30 മുതൽ 60 പൗണ്ട് വരെ ഭാരം കാണാറുണ്ട്. വെള്ള നിറത്തിലുള്ള രോമമാണ് സാധാരണയായി ഇവയ്ക്ക് കണ്ടു വരാറുള്ളത്. വെളുപ്പ്, ചുവപ്പ്, കറുപ്പ് & തവിട്ട് (NIPPO മാത്രം) എന്നിവയാണ് സ്വീകാര്യമായ ഷോ നിറങ്ങൾ.
## ചിത്ര സഞ്ചയം

Image:Yama-Mochi.Male.Female.KishuInu.jpg
Image:Mochi.Female.KishuInu.7Wks.jpg
Image:Kishu Inu.Adult.Yama.Male.jpg

## അവലംബങ്ങൾ

## ബാഹ്യ ലിങ്കുകൾ

* [Japan Dog Export)
* (https://www.kishuken-nel.com)






[വർഗ്ഗം:നായ ജനുസ്സുകൾ]
ദേശീയ ചലച്ചിത്ര പുരസ്കാരം 2011

ഇന്ത്യാ ഗവൺമെന്റ് നൽകുന്ന 2011-ലെ  അമ്പത്തിഒൻപതാമത് ദേശീയ ചലച്ചിത്രപുരസ്കാരങ്ങൾ 2012 മാർച്ച് 7-ന്‌ പ്രഖ്യാപിച്ചു. രോഹിണി ഹട്ടങ്കടി അദ്ധ്യക്ഷയായ ജൂറിയാണ് പുരസ്കാര ജേതാക്കളെ നിശ്ചയിച്ചത്. മലയാളത്തിൽ നിന്ന് കെ.പി കുമാരനും ജൂറിയിൽ അംഗമായിരുന്നു

## പുരസ്കാരങ്ങൾ
### ചിത്രത്തിനുള്ള പുരസ്കാരങ്ങൾ
[thumb|മികച്ച നടിയായി തെരഞ്ഞെടുക്കപ്പെട്ട [വിദ്യ ബാലൻ]]

### വ്യക്തിഗത പുരസ്കാരങ്ങൾ

### പ്രത്യേക പരാമർശങ്ങൾ
*ഷെറി സംവിധാനം ചെയ്ത ആദിമധ്യാന്തം എന്ന ചലച്ചിത്രത്തിനു്

## അവലംബം

* ദേശീയ ചലച്ചിത്രപുരസ്കാരം 2011 / മാതൃഭൂമി 
* 59th National Film Awards: List of winners 
* 59th National Film Awards: Winners List 
* 59th National Awards: Winners  

## പുറത്തേക്കുള്ള കണ്ണികൾ

വർഗ്ഗം:ദേശീയ ചലച്ചിത്രപുരസ്കാരങ്ങൾ
വർഗ്ഗം:2011
ബ്യാരി (ചലച്ചിത്രം)

2011-ലെ ദേശീയ ചലച്ചിത്രപുരസ്കാരത്തിൽ മികച്ച ചലച്ചിത്രത്തിനുള്ള പുരസ്കാരം നേടിയ ചിത്രമാണ് ബ്യാരി ഭാഷയിലെ ആദ്യ ചലച്ചിത്രമായ **ബ്യാരി**. മലയാളിയായ കെ.പി. സുവീരനാണ് 2011-ൽ പുറത്തിറങ്ങിയ ചിത്രം സംവിധാനം ചെയ്തിരിക്കുന്നത്. ചിത്രത്തിന്റെ തിരക്കഥ മലയാളത്തിലാണ് തയ്യാറാക്കിയത്. ബ്യാരി ജനവിഭാഗത്തിലെ ഒരു പെൺകുട്ടി അഭിമുഖീകരിക്കുന്ന വിവാഹമോചന പ്രശ്നത്തെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്. തമിഴ്, മലയാള അഭിനേത്രി മല്ലികയാണ് ഇതിലെ പ്രധാന കഥാപാത്രമായ നാദിറയെ അവതരിപ്പിച്ചിരിക്കുന്നത്. നാദിറയുടെ ഭർത്താവിനെ നിർമ്മാതാവാ  അൽത്താഫ് ടി.എച്ച്. അവതരിപ്പിച്ചിരിക്കുന്നു.
## വിവാദം
പ്രശസ്ത കന്നട എഴുത്തുകാരിയായ സാറാ അബൂബക്കർ തന്റെ പ്രഥമ നോവലായ ചന്ദ്രഗിരി തീരദല്ലിയുടെ കഥാ ചോരണമാണ് ബ്യാരി എന്ന് ആരോപിച്ചിരുന്നു. ഈ ആരോപണം ശരിയാണ് എന്നു സുവീരൻ തുറന്നു സമ്മതിച്ചിട്ടുമുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ബ്യാരി ചലച്ചിത്രങ്ങൾ
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:കേരളത്തിൽ നിർമ്മിക്കപ്പെട്ട അന്യഭാഷാചലച്ചിത്രങ്ങൾ
അന്നഹ്ദ

തുണീഷ്യയിലെ മിതവാദി ഇസ്ലാമിക രാഷ്ട്രീയ പാർട്ടിയാണ് **അന്നഹ്ദ** (The Ennahda Movement, Renaissance Party or Nahda )     1981 ൽ പ്രശസ്ത ഇസ്‌ലാമിക ചിന്തകൻ റാശിദ് അൽ ഗനൂഷി തുണീഷ്യയിൽ സ്ഥാപിച്ച പ്രസ്ഥാനമാണിത്. 1972 ൽ അൽജമാഅത്തുൽ ഇസ്ലാമിയ്യയായും 1981 ഇസ്ലാമിക് ട്രന്റ് മൂവ് മെന്റായും തുടർന്ന് 1989 ൽ  അന്നഹ്ദയായും സംഘടിച്ചു. ഈജിപ്തിലെ ഇഖ്‌വാനുൽ മുസ്‌ലിമൂനിൽ നിന്നും പ്രചോദിതമായ തുണീഷ്യൻ വിപ്ലവത്തിന് ശേഷം 2011 ൽ സൈനുൽ ആബിദീൻ ബിൻ അലിയുടെ വൻവീഴ്ചക്ക് ശേഷം  2011 മാർച്ച് 1 അന്നഹ്ദ ഔദ്വേഗിക നിയന്ത്രണങ്ങളെ വകഞ്ഞുമാറ്റി സജീവ രാഷ്ട്രീയ പാർട്ടിയായി രംഗത്തെത്തുന്നത്.  അറബ് വസന്തത്തെ തുടർന്ന് തുണീഷ്യയിലെ ഏറ്റവും ശക്തമായ രാഷ്ട്രീയ വിംഗായി അന്നഹ്ദ പ്രസ്ഥാനത്തെ അംഗീകരിക്കപ്പെടുകയുണ്ടായി.

## അവലംബം
കെ.പി. സുവീരൻ

ഒരു മലയാളിയായ ചലച്ചിത്രസംവിധായകനും മലയാളനാടക സംവിധായകനുമാണ് **കെ.പി. സുവീരൻ**. ബ്യാരി ഭാഷയിലെ ആദ്യ ചലച്ചിത്രമായ ബ്യാരി ഇദ്ദേഹമാണ് സംവിധാനം ചെയ്തത്. ഇദേഹത്തിന്റെ ആദ്യ ചലച്ചിത്രസംവിധാന സംരംഭവുമാണ് ബ്യാരി. 
## ജീവിതരേഖ
കോഴിക്കോട് ജില്ലയിലെ വടകരക്കടുത്തുള്ള അഴിയൂരിൽ കുഞ്ഞിരാമൻ നമ്പ്യാരുടെയും കൗസല്യയുടെയും എട്ടുമക്കളിൽ ഇളയവനായി ജനിച്ചു. അഴിയൂർ ഈസ്റ്റ് യുപി സ്കൂൾ , അഴിയൂർ ഹൈസ്കൂൾ , കൂത്തുപറമ്പ് നിർമ്മലഗിരി കോളേജ്, മടപ്പള്ളി ഗവണ്മെന്റ് കോളേജ് എന്നിവിടങ്ങളിലെ പഠനത്തിന് ശേഷം തൃശൂരിലെ സ്കൂൾ ഓഫ് ഡ്രാമയിലും പഠിച്ചു. തുടർന്ന് നാഷണൽ സ്കൂൾ ഓഫ് ഡ്രാമയിലെ പഠനത്തിനുശേഷം പെർഫോമിങ് ആർട്സിൽ പോണ്ടിച്ചേരി യൂണിവേഴ്സിറ്റിയിൽ നിന്ന് എംഎ ബിരുദം നേടി. ജി. ശങ്കരപ്പിള്ളയുടെ 'ഭരതവാക്യം', 'ചക്രം' സംഗീത നാടക അക്കാദമി അവാർഡ് നേടിയ അഗ്‌നിയും വർഷവും സക്കറിയയുടെ 'ഭാസ്‌കരപട്ടേലരും എന്റെ ജീവിതവും' സി.വി. ബാലകൃഷ്ണന്റെ 'ആയുസ്സിന്റെ പുസ്തകം' തുടങ്ങിയവയാണ് സുവീരന്റെ പ്രധാന നാടകങ്ങൾ. 'മേരിയും ലോറൻസും', ക്രോസസ്, സൗണ്ട്‌മെഷീൻ തുടങ്ങിയ നിരവധി ഹ്രസ്വസിനിമകൾ ചെയ്തു. ഉദയനാണ് താരത്തിൽ സഹകരിച്ചു; *[[കഥ പറയുമ്പോൾ]]* എന്ന സിനിമയിൽ അഭിനയിച്ചു. ഗുജറാത്ത്, ജബൽപൂർ എന്നിവിടങ്ങളിലെ ആദിവാസി മേഖലകളിൽ നാടക പ്രവർത്തനം നടത്തി ദളിത് ജനവിഭാഗത്തിന്റെ ആദരവ് നേടി. കേന്ദ്രസർക്കാർ സംഘടിപ്പിച്ച ദേശീയതല നാടക മത്സരങ്ങളിലും സമ്മാനാർഹനായി. ഭൂപൽകാക്കർ എന്നവിഖ്യാത ചിത്രകാരനോടൊപ്പം മുംബൈയിൽ ഡിസൈൻ എക്സിക്യൂട്ടീവായി പ്രവർത്തിച്ചു. ഫരീദാമേത്തയുടെ കാലിസൽവാർ എന്ന ഹിന്ദി ചലചിത്രത്തിന്റെ അണിയറയിലും പ്രവർത്തിച്ചു. മലയാളത്തിൽ ഉദയനാണ് താരം, കഥപറയുമ്പോൾ എന്നീ ചിത്രങ്ങളിൽ വേഷങ്ങൾ ചെയ്തു.

മുപ്പതിൽപരം  നാടകങ്ങളുടെ രചയിതാവും നാല് ഡോക്യുമെന്ററി ചിത്രങ്ങളുടെ സംവിധായകനുമാണ് സുവീരൻ. സ്കൂൾ ഓഫ് ഡ്രാമയിലും ദൽഹി സ്കൂൾ ഓഫ് ഡ്രാമയിലും പഠനം നടത്തി. നാടകത്തിന് നാലുതവണ സംഗീതനാടക അക്കാദമി അവാർഡ് ലഭിച്ചു.

ഭാര്യ: അമൃത സുവീരൻ (നാടക സംവിധായിക). മക്കൾ: കേക, ഐക.

## സംവിധാനം ചെയ്ത ഹ്രസ്വ ചിത്രങ്ങൾ
*ക്രോസ് ഡിസ്ട്രാക്ഷൻ
*മേരിയും ലോറൻസും
*സൗണ്ട് മെഷീൻ

## പുരസ്കാരങ്ങൾ
*സംഗീത നാടക അക്കാദമി അവാർഡ് (ഉടമ്പടിക്കോലം - 1997)
*സംഗീത നാടക അക്കാദമി അവാർഡ് (അഗ്നിയും വർഷവും - 2002)
*സംഗീത നാടക അക്കാദമി അവാർഡ് (ആയുസ്സിന്റെ പുസ്തകം - 2008)
*പഞ്ചാബ്, ഹിന്ദി ഭാഷകൾ സമന്വയിപ്പിച്ച് "യെർമ" എന്ന നാടക പരീക്ഷണത്തിന് പഞ്ചാബ് സർക്കാർ അവാർഡ് നൽകി
## പുറം കണ്ണികൾ
ആരവമൊഴിഞ്ഞിടത്തെ ദൃശ്യരൂപങ്ങൾ 
## അവലംബം

വർഗ്ഗം:ബ്യാരി ചലച്ചിത്രസംവിധായകർ
വർഗ്ഗം:മലയാളനാടക സംവിധായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കോഴിക്കോട് ജില്ലയിൽ ജനിച്ചവർ
കൈരുക്കു

പെൻ‌ഗ്വിനുകളിൽ വംശനാശം സംഭവിച്ച ഒരിനമാണ് **കൈരുക്കു** - **Kairuku**. ഏകദേശം രണ്ടര കോടി വർഷം മുൻപാണ് ഇവ ജീവിച്ചിരുന്നതെന്നു കരുതപ്പെടുന്നു. ന്യൂസിലാന്റിൽ നിന്നും ഇവയുടെ അവശിഷ്ടങ്ങൾ കണ്ടെടുത്തു. 1.2 മീറ്റർ ഉയരമാണ് ഇവയ്ക്കുണ്ടായിരുന്നതെന്നു പഠനങ്ങൾ വ്യക്തമാക്കുന്നു. ഒലിഗോസിൻ കാലഘട്ടത്തിൽ ന്യൂസിലാന്റിൽ ഉണ്ടായിരുന്ന അഞ്ച് പക്ഷിവർഗ്ഗങ്ങളിൽ ഏറ്റവും വലിയ ഇനമായിരുന്നു കൈരുക്കു എന്നു കണക്കാക്കപ്പെടുന്നു. ഇവയിൽ രണ്ട് ഉപവർഗ്ഗങ്ങളാണ് ഉണ്ടായിരുന്നത്. സാധാരണ പെൻഗ്വിനുകളെ അപേഷിച്ച് വലിയ കൊക്കുകളും ചിറകുകളുമാണ് ഇവയ്ക്ക് ഉണ്ടായിരുന്നത്.

## അവലംബം

## പുറത്തേക്കുള്ള കണ്ണികൾ
* First Full Look at Prehistoric New Zealand Penguin

വർഗ്ഗം:പെൻ‌ഗ്വിനുകൾ
വർഗ്ഗം:വംശനാശം സംഭവിച്ച പക്ഷികൾ
ഊറ്റ്സി

5300 വർഷങ്ങൾക്കു മുൻപു ജീവിച്ചിരുന്ന ഹിമമനുഷ്യ ശവശരീരമാണ് **ഊറ്റ്സി**. 1991 സെപ്റ്റംബറിലാണ് ആൽപ്സ് പർവതനിരയിലെ ഇറ്റലിയുടെ ഭാഗത്തു നിന്നും ഫോസിൽ കണ്ടെത്തിയത് . ഇതിന് കോർസിക്കയിലേയും സർദീനയിലേയും ജനങ്ങളുമായാണ് കൂടുതൽ സാമ്യം. 

## അവലംബം

## പുറത്തേക്കുള്ള കണ്ണികൾ

*Official website about Ötzi
*Iceman Photoscan, published by EURAC Research, Institute for Mummies and the Iceman
*"Death of the Iceman" – a synopsis of a BBC Horizon TV documentary first broadcast on 7 February 2002
*Ötzi Links... Der Mann aus dem Eis vom Hauslabjoch – a list of links to websites about Ötzi in English, German and Italian (last updated 28 January 2006)
*Otzi, the 5,300 Year Old Iceman from the Alps: Pictures & Information  (last updated 27 October 2004)
*"Five millennia on, Iceman of Bolzano gives up DNA secrets" Michael Day, *[[The Independent]]*, 2 August 2010
*"The Iceman Mummy: Finally Face to Face  High definition image of a reconstruction of Ötzi's face.

വർഗ്ഗം:മനുഷ്യ ഫോസിലുകൾ
എരുവ ശ്രീകൃഷ്ണ സ്വാമി ക്ഷേത്രം

ആലപ്പുഴ ജില്ലയിലെ കായംകുളം പട്ടണത്തിനു സമീപം എരുവ വില്ലേജിൽ സ്ഥിതി ചെയ്യുന്ന ഒരു ക്ഷേത്രമാണ് **എരുവ ശ്രീകൃഷ്ണ സ്വാമി ക്ഷേത്രം**. കായംകുളം പട്ടണത്തിൽ നിന്നും 2 കിലോമീറ്റർ വടക്കായാണ് തിരുവിതാംകുർ ദേവസം ബോർഡിന്റെ കീഴിലുള്ള ഈ ക്ഷേത്രത്തിന്റെ സ്ഥാനം. ഗുരുവായൂരിലേതുപോലെ ചതുർബാഹുവായ മഹാവിഷ്ണുവാണ് ശ്രീകൃഷ്ണരൂപത്തിൽ ഇവിടെ ആരാധിക്കപ്പെടുന്നത്. നരസിംഹ മൂർത്തിയുടെ വിഗ്രഹവും ക്ഷേത്രത്തിൽ പ്രതിഷ്ഠിച്ചിട്ടുണ്ട്. ക്ഷേത്രത്തിലെ ഉൽസവം മകര മാസത്തിലെ രോഹിണി നാളിൽ കൊടിയേറി 10 ദിവസം ആഘോഷപൂർവം നടത്തപ്പെടുന്നു. ഇതിൽ എരുവ പടിഞ്ഞാരേക്കരക്കാർ നടത്തുന്ന ഏഴാം ഉൽസവവും കിഴക്കെക്കരക്കാർ നടത്തുന്ന എട്ടാം ഉൽസവവും ആണു് കൂടുതൽ പ്രസിദ്ധമായത്.

കദളിക്കുല സമർപ്പണവും തൃകെെ വെണ്ണയും ആണ് ആഗ്രഹ സാഫല്യത്തിനു ഭഗവാനു സമർപ്പിക്കുന്ന വഴിപ്പാടുകൾ

ക്ഷേത്രത്തിലെ മറ്റ് വിശേഷദിനങ്ങൾ ശ്രീമദ് ഭാഗവത സപ്താഹ യഞ്ജവും അഷ്ടമി രോഹിണി മഹോത്സവും ആണ്

## പുറംകണ്ണികൾ
ഔദ്യോഗിക വെബ്സൈറ്റ്
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
വർഗ്ഗം:ആരാധനാലയങ്ങൾ
വർഗ്ഗം:ഹൈന്ദവം
വർഗ്ഗം:ശ്രീകൃഷ്ണക്ഷേത്രങ്ങൾ
തമിഴ് ഓക്കിലനീലി

കേരളത്തിൽ വിരളമായി കാണപ്പെടുന്ന ഒരു പൂമ്പാറ്റയാണ് **തമിഴ് ഓക്കിലനീലി**. ഇതിനെക്കുറിച്ച് ശലഭനിരീക്ഷകർക്ക് പരിമിതമായ അറിവേ ഉള്ളൂ. പശ്ചിമഘട്ടത്തിലെ വനങ്ങളിലും ഇന്ത്യയുടെ വടക്കുകിഴക്കൻ വനമേഖലകളുമാണ് ഇവയുടെ ആവാസ മേഖലകൾ. ഇന്ത്യയ്ക്ക് പുറമേ ബംഗ്ലാദേശിലും മ്യാൻമറിലും ഇതിനെ കാണുന്നു.

## ചിത്രജാലകം

File:Arhopala bazaloides.jpg|തമിഴ് ഓക്കിലനീലി


## അവലംബം

*കേരളത്തിലെ പൂമ്പാറ്റകൾ (മാതൃഭൂമി ആഴ്ചപ്പതിപ്പ്)-ഡോ. അബ്ദുള്ള പാലേരി
## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
അഴഗർ സ്വാമിയിൻ കുതിരൈ

2011-ൽ പുറത്തിറങ്ങിയ ഒരു തമിഴ് ചലച്ചിത്രമാണ് **അഴഗർ സ്വാമിയിൻ കുതിരൈ**(). ഭാസ്കർ ശക്തിയുടെ ഇതേ പേരിലുള്ള കഥയെ അടിസ്ഥാനമാക്കി  സുശീന്ദ്രൻ സംവിധാനം ചെയ്ത ഈ ചിത്രം 2011-ലെ മികച്ച ജനപ്രിയ ചിത്രത്തിനുള്ള ദേശീയപുരസ്കാരം നേടി. 
## കഥാംശം
നർമ്മത്തിലാണ് ചിത്രം ഒരുക്കിയിരിക്കുന്നത്. മല്ലയപുരം ഗ്രാമത്തിൽ മഴ പെയ്തിട്ട് മൂന്നു വർഷമായി. ജനങ്ങളാകെ വലഞ്ഞിരിക്കുകയാണ്. പൂജാരിയുടെ നിർദ്ദേശ പ്രകാരം അഴഗർ സ്വാമിയുടെ മുടങ്ങിക്കിടക്കുന്ന ഉത്സവം നടത്താൻ ഗ്രാമവാസികൾ തീരുമാനിക്കുന്നു, ആചാരപ്രകാരം അഴഗർസ്വാമിയുടെ വിഗ്രഹം നദിയിലേക്ക് കൊണ്ടുപോകേണ്ടത് ഒരു മരക്കുതിരയുടെ പുറത്താണ്. ബുദ്ധിമുട്ടി പണം പിരിച്ച് ഗ്രാമാതിർത്തിയിലേക്കുള്ള കോവിലിൽ എത്തുന്ന ഗ്രാമവാസികൾ ഞെട്ടലുണ്ടാക്കുന്ന ആ വസ്തുത തിരിച്ചറിയുന്നു. തടിയിൽ തീർത്ത കുതിര ഉത്സവത്തിനിടയിൽ അപ്രത്യക്ഷമാകുന്നു.

## അണിയറപ്രവർത്തകർ
* സംവിധാനം, തിരക്കഥ - സുശീന്ദ്രൻ
* ഛായാഗ്രഹണം - തേനി ഈശ്വർ
* സംഗീതം -  ഇളയരാജ
* വിതരണം - ക്ലൗഡ് നയൻ മൂവീസ്

## അഭിനേതാക്കൾ
*അപ്പുക്കുട്ടി
*ശരണ്യ മോഹൻ
## അവാർഡുകൾ
* ജനപ്രീതി നേടിയ ചലച്ചിത്രത്തിനുള്ള ദേശീയപുരസ്കാരം(2011)
* മികച്ച സഹനടനുള്ള ദേശീയപുരസ്കാരം(2011) - അപ്പുക്കുട്ടിക്ക്
## പ്രദർശിപ്പിക്കപ്പെട്ട ഫെസ്റ്റിവലുകൾ
* ടൊറന്റോ ഫെസ്റ്റിവൽ(2011)
## അവലംബം

വർഗ്ഗം:2011-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:മികച്ച ജനപ്രിയ ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
ചതുർവരയൻ പെരുനീലി

കേരളത്തിലെ സഹ്യവനങ്ങളിൽ വിരളമായി കാണുന്ന പൂമ്പാറ്റയാണ് **ചതുർവരയൻ പെരുനീലി** (Large 4-Line Blue). പശ്ചിമഘട്ടത്തിന് പുറമേ ഇന്ത്യയുടെ വടക്കുകിഴക്കൻ വനമേഖലകളിലും ഈ ശലഭത്തെ കണ്ടുവരുന്നു.
## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ചേകവൻ ശലഭം

കേരളത്തിൽ വളരെ വിരളമായി കാണപ്പെടുന്ന ശലഭമാണ് **ചേകവൻ** (Maculate Lancer, *Plastingia sala*).
സഹ്യപർവ്വതത്തിന്റെ വനാന്തരങ്ങളാണ് ഇവയുടെ ആവാസകേന്ദ്രങ്ങൾ. നനവാർന്ന ഇടതൂർന്ന കാടുകളോടാണ് കൂടുതൽ മമത. ഇന്ത്യയുടെ വടക്കു കിഴക്കൻ വനാന്തരങ്ങളും ഇവയുടെ ഇഷ്ടതാവളങ്ങളാണ്.

## വിവരണം
ചിറകുപുറത്തിനു വെളുപ്പും തവിട്ടും കലർന്ന നിറമാണ്. മുൻചിറകുപുറത്തു പുള്ളികൾ കാണാം. ചിറകിന്റെ അടിവശത്തിനു ഇളം നീലഛായ കലർന്നിട്ടുണ്ട്. മഞ്ഞകലർന്ന തവിട്ട് നിറവും കാണാം. ഇരുണ്ടപുള്ളികൾ ഇരുചിറകിന്റേയും അടിവശത്തു കാണുന്നുണ്ട്. ചിറകുകളുടെ ഓരത്ത് മങ്ങിയ പൊട്ടുകൾ നിരയായി അടുക്കിവച്ചിരിയ്ക്കും.

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ആഹ്ഹൻ

പശ്ചിമ ജർമനിയിലെ ഒരു നഗരമാണ് **ആഹ്ഹൻ**. ഫ്രഞ്ചുഭാഷയിൽ ഐക്സ്-ലാ-ഷപ്പേൽ (Aix-La-Chapelle) എന്ന പേരിൽ ഈ നഗരം അറിയപ്പെടുന്നു. പശ്ചിമ ജർമനിയിൽ ബെൽജിയം, നെതർലാൻഡ് എന്നീ രാജ്യങ്ങളുടെ അതിർത്തിക്കു സമീപം കൊളോണിൽനിന്ന് 70 കി.മീ. അകലെ ഈ നഗരം സ്ഥിതിചെയ്യുന്നു. പ്രാചീനകാലത്തുതന്നെ ധാതുജലധാരകൾക്ക് (Mineral Springs) പ്രസിദ്ധി ആർജിച്ചതാണ് ഈ നഗരം.

## ചരിത്രം

പ്രാചീന റോമൻ സാമ്രാജ്യത്തിൽ *അക്വിസ്ഗ്രാനം* (അപ്പോളൊഗ്രാനസ് എന്ന റോമൻ ദേവന്റെ പേരിൽ നിന്നാണ് ഈ നാമം നിഷ്പന്നമായത്) എന്നാണ് ഈ നഗരം ആദ്യം അറിയപ്പെട്ടിരുന്നത്. ഷാർലെമെയിന്റെ പിതാവായ പെപിൻ III (ഭ. കാ. 751-768) ഈ നഗരത്തിൽ ഒരു കൊട്ടാരം പണികഴിപ്പിച്ചു; ഈ കൊട്ടാരത്തിലാണ് ഷാർലെമെയിൻ ഭൂജാതനായത്. 777-നും 786-നും മധ്യേ ഷാർലെമെയിൻ ചക്രവർത്തിയും ഇവിടെ ഒരു മനോഹരഹർമ്മ്യം നിർമിച്ചു. അക്കാലങ്ങളിൽ ഈ നഗരം പാശ്ചാത്യസംസ്കാരത്തിന്റെയും വിദ്യാഭ്യാസത്തിന്റെയും ഒരു മുഖ്യകേന്ദ്രമായിരുന്നു. ഓട്ടോ I (912-973) മുതൽ ഫെർഡിനൻഡ് I (1503-64) വരെയുള്ള ജർമൻ രാജാക്കൻമാരുടെ സ്ഥാനാരോഹണച്ചടങ്ങുകൾക്ക് ഈ നഗരം സാക്ഷ്യം വഹിച്ചിട്ടുണ്ട്. 12-നൂറ്റാണ്ടിൽ ഫ്രെഡറിക്ക് I (1123-90) ഈ നഗരം കോട്ടകളാൽ സുരക്ഷിതമാക്കി (1166). എന്നാൽ ഈ നഗരം 16-ആം നൂറ്റാണ്ടു മുതൽ ക്ഷയോൻമുഖമായി. ഇത് ഫ്രാൻസിനു വളരെ സമീപമായിരുന്നതുകൊണ്ട് ഫ്രഞ്ച് ആക്രമണഭീഷണിയെ എപ്പോഴും നേരിടേണ്ടിവന്നു; ജർമനിയുടെ കേന്ദ്രഭാഗത്തു നിന്ന് വളരെ അകന്നു സ്ഥിതിചെയ്തിരുന്നതുകൊണ്ട് ഒരു തലസ്ഥാന നഗരിയാകുവാനും ഇതിനു യോഗ്യതയില്ലാതായി.

## സമാധാന സമ്മേളനങ്ങൾ

പലയുദ്ധങ്ങളുടെയും പരിസമാപ്തി കുറിച്ച സമാധാന സമ്മേളനങ്ങൾ ഇവിടെ വച്ചുനടത്തപ്പെട്ടിട്ടുണ്ട്. ലൂയി XIV (1638-1715)ന്റെ കാലത്ത് ഫ്രാൻസും സ്പെയിനും തമ്മിൽ നടന്ന യുദ്ധം അവസാനിച്ചത് ഈ നഗരത്തിൽവച്ചു നടന്ന (1748) സമാധാനസന്ധിയനുസരിച്ചാണ്. 1794-ൽ ഫ്രഞ്ചുസേന ഈ നഗരം കീഴടക്കി; 1801-ൽ ഇത് ഫ്രാൻസിന്റെ ഭാഗമായി. വിയന്നാസമാധാന സമ്മേളനത്തിനുശേഷം (1814-15) ഇത് പ്രഷ്യയുടെ ഭാഗമായി. 1818-ൽ ഈ നഗരത്തിൽവച്ചുനടന്ന സമ്മേളനമാണ് നെപ്പോളിയൻ നയിച്ച യുദ്ധത്തിനുശേഷം യൂറോപ്പിന്റെ പ്രശ്നങ്ങൾ പരിഹരിച്ചത്. 1918-ൽ ഈ നഗരം ബൽജിയത്തിന്റെ അധീനതയിലായിരുന്നു. സഖ്യകക്ഷികൾ ഈ നഗരം ബോംബുചെയ്യുകയും 1944 ഒക്ടോബർ 20-ന് കീഴടക്കുകയും ചെയ്തു. ജനസംഖ്യ 2,47,000 (2001). ആഹ്ഹൻ യൂണിവേഴ്സിറ്റി ഒഫ് അപ്ലൈഡ് സയൻസസ് 1971-ൽ സ്ഥാപിതമായി. ജർമനിയിലെ ഏറ്റവും പ്രസിദ്ധമായ അശ്വാരൂഢമത്സരങ്ങൾ നടക്കുന്നത് ആക്കനിലാണ്. 2006-ലെ അന്തർദേശീയ അശ്വാരൂഢ മത്സരങ്ങൾ ഇവിടെയാണ് നടന്നത്.

## ചിത്രശാല

File:Aachen rathaus front.jpg|സിറ്റി ഹാൾ
File:Aachen Germany Imperial-Cathedral-01.jpg|കത്തീഡ്രൽ
File:GermanyNetherlansBelgiumBORDER.jpg|ജെർമനി നെതർലാൻഡ് ബെൽജിയം ബോർഡർ
File:Aachen Ford-Entwicklungszentrum.jpg|ഫോർഡ് റിസർച്ച് സെന്റർ ആഹ്ഹൻ
File:Aachen Rosenmontag 2009.jpg|ആഹ്ഹൻ കാർണിവൽ
File:Aachen RWTH Hauptgebaeude.jpg|ആഹ്ഹൻ മെയിൻ ബിൽഡിങ്


## അവലംബം

## പുറംകണ്ണികൾ
*http://www.jugendherberge.de/jh/rheinland/aachen/?m
*http://www.aachen.de/
*http://www.aseag.de/
*http://www.hoeckmann.de/germany/limburg-map.htm
*http://www.fh-aachen.de/

വർഗ്ഗം:ജർമ്മനിയിലെ നഗരങ്ങൾ
ഇറത്തോസ്തനീസ്

ബി.സി. 273 - 194 കാലഘട്ടത്തിൽ ജീവിച്ചിരുന്ന ഒരു ഗ്രീക്ക് ഗണിതശാസ്ത്രജ്ഞനാണ് **ഇറാത്തോസ്തനീസ്**. ലിബിയയിലെ *സിറിൻ* എന്ന സ്ഥലത്താണ് ഇദ്ദേഹം ജനിച്ചത്. അഭാജ്യസംഖ്യകൾ വേർതിരിക്കുന്നതിനുള്ള മാർഗ്ഗം ആവിഷ്‌കരിച്ച ഗണിതശാസ്ത്രജ്ഞനാണ് ഇറാത്തോസ്തനീസ്. ഭൂമിയുടെ ചുറ്റളവ് ആദ്യമായി നിർണയിച്ചത് അദ്ദേഹമായിരുന്നു. അഭാജ്യസംഖ്യ വേർതിരിച്ചെടുക്കാൻ ഇദ്ദേഹം വികസിപ്പിച്ചെടുത്ത യാന്ത്രികവിദ്യ *ഇറാത്തോസ്തനീസിന്റെ അരിപ്പ* (Eratosthenes' Sieve) എന്നാണറിയപ്പെടുന്നത്. തുടർച്ചയായ അഭാജ്യസംഖ്യകൾ കണ്ടുപിടിക്കുന്നതിന് ഇന്നും ഈ മാർഗ്ഗം തന്നെയാണ് സ്വീകരിച്ചു പോരുന്നത്.
## ജീവിതം
ബി.സി. 273 - ഇൽ ഇദ്ദേഹം ടോളമിയുടെ നിർദ്ദേശപ്രകാരം അലക്സാൻട്രിയയിലെ ഒരു ഗ്രന്ഥശാലയിൽ സൂക്ഷിപ്പുകാരനായി ചുമതലയേറ്റെടുത്തിരുന്നു. ബി.സി. 194 - ഇൽ ആയിരുന്നു ഇറാത്തോസ്തനീസ് അന്തരിച്ചത് 

## ഭൂമിയുടെ ചുറ്റളവ് അളന്ന കഥ
ഏകദേശം 2,200 വർഷങ്ങൾക്ക് മുമ്പ്, പുരാതന ഗ്രീക്ക് ഗണിതശാസ്ത്രജ്ഞനായ ഇറത്തോസ്തനീസ് (Eratosthenes) വളരെ ലളിതമായൊരു ഉപകരണം ഉപയോഗിച്ചാണ് ഭൂമിയുടെ ചുറ്റളവ് ആദ്യമായി ശാസ്ത്രീയമായി അളന്നത്. അദ്ദേഹം ഉപയോഗിച്ച പ്രധാന ഘട്ടങ്ങൾ താഴെ പറയുന്നവയാണ്: 
രണ്ട് നഗരങ്ങളിലെ നിഴലുകൾ നിരീക്ഷിച്ചു: ജൂൺ 21-ന് (വേനൽക്കാല അയനാന്തം - Summer Solstice) ഈജിപ്തിലെ സയീൻ (Syene) എന്ന നഗരത്തിൽ ഉച്ചസമയത്ത് സൂര്യപ്രകാശം കുത്തനെയാണ് പതിക്കുന്നത് എന്ന് അദ്ദേഹം അറിഞ്ഞു. അവിടെ ഒരു കിണറ്റിലെ വെള്ളത്തിൽ സൂര്യൻ പ്രതിഫലിക്കുന്നത് കാണാമായിരുന്നു, അതായത് അവിടെ നിഴലുകൾ ഉണ്ടായിരുന്നില്ല.കോണളവ് കണക്കാക്കി: അതേ ദിവസം ഉച്ചയ്ക്ക്, സയീനിൽ നിന്ന് വടക്കുള്ള അലക്സാണ്ട്രിയ (Alexandria) എന്ന നഗരത്തിൽ അദ്ദേഹം ഒരു സ്തംഭത്തിന്റെ നിഴൽ അളന്നു. സൂര്യരശ്മികൾ അവിടെ കുത്തനെയല്ല പതിക്കുന്നതെന്നും ഏകദേശം 7.2 ഡിഗ്രി ചരിഞ്ഞാണെന്നും അദ്ദേഹം കണ്ടെത്തി.ദൂരം അളന്നു: അലക്സാണ്ട്രിയയും സയീനും തമ്മിലുള്ള ദൂരം അളക്കാൻ അദ്ദേഹം പ്രൊഫഷണൽ സർവേയർമാരെ (Bematists) ഏർപ്പെടുത്തി. അവർ ഈ ദൂരം ഏകദേശം 5,000 സ്റ്റേഡിയ (ഏകദേശം 800 കിലോമീറ്റർ) ആണെന്ന് കണ്ടെത്തി.ഗണിതശാസ്ത്ര കണക്കുകൂട്ടൽ: ഒരു പൂർണ്ണവൃത്തം 360 ഡിഗ്രിയാണെന്ന് ഇറത്തോസ്തനീസിന് അറിയാമായിരുന്നു. 7.2 ഡിഗ്രി എന്നത് 360-ന്റെ അൻപതിലൊന്ന് (1/50) ഭാഗമാണ്. അതിനാൽ, രണ്ട് നഗരങ്ങൾ തമ്മിലുള്ള ദൂരത്തെ 50 കൊണ്ട് ഗുണിച്ചാൽ ഭൂമിയുടെ ആകെ ചുറ്റളവ് ലഭിക്കുമെന്ന് അദ്ദേഹം കണക്കാക്കി (\(5,000\times 50=2,50,000\) സ്റ്റേഡിയ). ഇങ്ങനെ അദ്ദേഹം കണ്ടെത്തിയ കണക്ക് ഏകദേശം 40,000 കിലോമീറ്റർ ആയിരുന്നു. ഇത് ആധുനിക സാങ്കേതികവിദ്യ ഉപയോഗിച്ച് കണ്ടെത്തിയ ചുറ്റളവിനോട് (40,075 കി.മീ) അതിശയിപ്പിക്കുന്ന വിധം അടുത്താണ്. 

## കൃതികൾ
ഗണിതശാസ്ത്രത്തിലെ മാധ്യമങ്ങളെക്കുറിച്ച് (Means) ഇദ്ദേഹം ഒരു ഗ്രന്ഥം രചിച്ചിട്ടുണ്ട്. കൂടാതെ *[[ഹെർമീസ്|ഹെർമിസ്]]* എന്ന കവിതയും ഇദ്ദേഹം രചിച്ചിട്ടുണ്ട്. 

വർഗ്ഗം:പുരാതന ഗണിതശാസ്ത്രജ്ഞർ
സഹകരണ പ്രസ്ഥാനം

***<big>ആമുഖം</big>***

കേരളത്തിലെ സഹകരണ പ്രസ്ഥാനം ഇന്ന് വളർച്ചയുടെ ഒരു പ്രത്യേക ഘട്ടത്തിലാണ്. വികസനത്തിന്റെയും പുരോഗതിയുടെയും ജനകീയ ബദൽ എന്ന് പരക്കെ അംഗീകരിക്കപ്പെട്ടു കഴിഞ്ഞു ഈ പ്രസ്ഥാനം. ജനജീവിതവുമായി ഇഴുകിചേർന്നുകൊണ്ട്  വളർന്ന ഈ ജനകീയ സംഘശക്തി കേരളത്തിലെ സാധാരണക്കാരുടെ ആശയും പ്രതീക്ഷയും അത്താണിയുമാണ്.

## അന്തരാഷ്ട്ര സഹകരണ കൂട്ടായ്മ
92 രാജ്യങ്ങളിലെ 248 സഹകരണ ഫെഡറേഷനുകളുടെ സംഗമവേദിയാണ്, ഇന്റർ നാഷണൽ കോ-ഓപ്പറേറ്റീവ് അലയൻസ് (ഐ.സി.എ)

## സഹകരണ പതാക
1923ൽ ഐ.സി.എ യുടെ സമ്മേളനത്തിൽ തീരുമാനിച്ചതനുസരിച്ചാണ് പതാക ഉണ്ടാക്കിയത്. 2:3 അനുപാതത്തിൽ മഴവില്ലിന്റെ നിറങ്ങൾ ചുവപ്പ് മുകളിലായി, നെടുനീളത്തിലാണ്.

## സഹകരണ ദിനം
ജൂലൈയിലെ ആദ്യ ശനിയാഴ്ച അന്തരാഷ്ട്ര സഹകരണദിനമാണ്.

## സഹകരണവാരം
നവംബർ 14 മുതൽ ഒരാഴ്ച ഇന്ത്യയിൽ സഹകരണവാരം ആചരിക്കുന്നു.
## കേരളത്തിൽ
ഇന്ത്യയിൽ കേരളത്തിലാണ് സഹകരണ പ്രസ്ഥാനം ഏറ്റവും നന്നായി മുന്നോട്ട് പോകുന്നത്. 25000ൽ പരം സഹകരണ സ്ഥാപനങ്ങൾ കേരളത്തിൽ പ്രവർത്തിക്കുന്നു. 1904ൽ സഹകരണ നിയമമനുസരിച്ച് മലബാറിൽ സ്ഥാപിതമായ ആദ്യസംഘം **കൊടുവായൂർ ഐക്യനാണയ സംഘ**മാണ്. 1913ൽ കൊച്ചിൻ പരസ്പര സഹായ റെഗുലേഷൻ പ്രകാരം **എടവനക്കാട് പരസ്പര സഹായ സഹകരണ സംഘം** രജിസ്റ്റർ ചെയ്തു. 1914ൽ ശ്രീമൂലം തിരുനാൾ മഹാരാജാവ് തിരുവിതാംകൂർ സഹകരണ നിയമത്തിന് നാന്ദി കുറിച്ചു. ഈ നിയമമനുസരിച്ച് ആദ്യം രൂപീകരിച്ച സംഘമാണ്, ഇന്നത്തെ **സംസ്ഥാന സഹകരണ ബാങ്കാ**യി അറിയപ്പെടുന്ന **തിരുവനന്തപുരം സെൻട്രൽ കോ-ഓപ്പറേറ്റീവ് ബാങ്ക്.**

## കേരള സർക്കാർ സംവിധാനം
സംസ്ഥാന തലത്തിൽ സഹകരണ രജിസ്‌റ്റ്രാരും, അഡീഷണൽ റജിസ്റ്റ്രാർമാരും,  ജില്ലക്കളിൽ ജോയിന്റ് രജിസ്‌റ്റ്രാർ, ഡപ്യൂട്ടി റജിസ്റ്റ്രാർമാർ, അസിസ്റ്റന്റ് രജ്ജിസ്‌റ്റ്രാർ, ഇൻസ്പെൿറ്റർമാരും ഈ സംവിധാനത്തിന്റെ ഭാഗമായുണ്ട്. സ്ഥാപനങ്ങളുടെ കണക്കുകൾ പരിശോധിക്കാൻ ഓഡിറ്റ് ഡയറക്ടർ, ജോയന്റ്റ് ഡയറക്ടർ, അസിസ്റ്റന്റ് ഡയറക്ടർ, ഓഡിറ്റർമാർ എന്നീ ഉദ്യോഗസ്ഥരുമുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സംഘടനകൾ
വർഗ്ഗം:സഹകരണ പ്രസ്ഥാനം
ബഹ്മാൻ ഗൊബാദി

വിഖ്യാത ഇറാൻ കുർദിഷ് സംവിധായകനാണ് **ബഹ്മാൻ ഗൊബാദി**(Persian: بهمن قبادی‎, Kurdish: به‌همه‌ن قوبادی)       
## ജീവിതരേഖ
പതിനെട്ടാംവയസ്സിൽ  സിനിമാസംവിധാനം തുടങ്ങി.  അഞ്ച് ഫീച്ചർചിത്രങ്ങൾ സംവിധാനം ചെയ്തു. ഹ്രസ്വചിത്രത്തിലായിരുന്നു തുടക്കം. രണ്ടായിരത്തിൽ ആദ്യത്തെ ഫീച്ചർചിത്രം  'എ ടൈം ഫോർ ഡ്രങ്കൺ ഹോഴ്‌സസ്' പുറത്തുവന്നു. മാതാപിതാക്കളുടെ മരണശേഷം കുടുംബഭാരം തലയിൽ വീഴുന്ന അയൂബ് എന്ന കുർദ് ബാലന്റെ കഠിനജീവിതയാത്രയാണ് ഈ ചിത്രത്തിന്റെ ഇതിവൃത്തം. 2004-ൽ ഇറങ്ങിയ 'ടർട്ട്ൽസ് കാൻ ഫ്ലൈ'  എന്ന സിനിമയും കുട്ടികളുടെ യാതനാപർവത്തിലൂടെയാണ് കടന്നുപോകുന്നത്. 2003-ൽ അമേരിക്ക ഇറാഖിൽ നടത്തിയ ആക്രമണത്തിന് തൊട്ടുമുമ്പുള്ള ഒരു കർദ് അഭയാർഥിക്യാമ്പാണ് ഇതിന്റെ പശ്ചാത്തലം.
## ഫിലിമോഗ്രാഫി

## പുറം കണ്ണികൾ
*പേർഷ്യൻ പൂച്ചകളെക്കുറിച്ച് എന്തറിയാം? 
*
*Mij Film 
*Index Film Award
* Profiling Bahman Qobadi 

വർഗ്ഗം:ഇറാനിയൻ ചലച്ചിത്രസംവിധായകർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:1969-ൽ ജനിച്ചവർ
പത്രപ്രവർത്തനത്തിന്റെ ചരിത്രം

വാർത്തകളുടെ ശേഖരണത്തിലൂടെയും, പ്രസിദ്ധീകരണത്തിലൂടെയാണ്‌ പത്രപ്രവർത്തനത്തിന്റെ ചരിത്രം ആരംഭിക്കുന്നത്‌. പതിനേഴാം നൂറ്റാണ്ടിൽ ഇംഗ്ലണ്ടിലാണ്‌ ആദ്യമായി വാർത്താ പത്രം വിതരണം ചെയ്‌തത്‌. ദ്വൈവാരികയായിട്ടായിരുന്നു ആദ്യ പ്രസിദ്ധീകരണം. ദി ഡയലി കോറന്റ്‌ എന്ന പേരിൽ പിന്നീട്‌ അറിയപ്പെട്ട പത്രമായിരുന്നു അത്‌. 1690 ൽ അമേരിക്കയിലും പത്രപ്രസിദ്ധീകരണമാരംഭിച്ചു. ഈ കാലഘട്ടത്തിൽ ഈ അമേരിക്കൻ പത്രമെല്ലാം ബ്രിട്ടീഷ്‌ വിരുദ്ധമായ നിലപാടാണ്‌ സ്വീകരിച്ചിരുന്നത്‌. 1800 ആയപ്പോഴേക്കും നൂറുക്കണക്കിന്‌ പത്രങ്ങൾ അമേരിക്കയിലുണ്ടായിരുന്നു

## പത്രപ്രവർത്തനത്തിന്റെ ചരിത്രം

1920 മുതൽക്കാണ്‌ ആധുനിക പത്രപ്രവർത്തനത്തിന്റെ ആരംഭം കുറിക്കുന്നത്‌. ജനാധിപത്യത്തിൽ പത്രപ്രവർത്തനത്തിന്റെ പങ്കിനെ കുറിച്ച്‌ പ്രമുഖ അമേരിക്കൻ എഴുത്തുകാരനായ വാൾട്ടർ ലിപ്‌മാനും, തത്ത്വചിന്തകനായ ജോൺ ഡ്യൂയിയും തമ്മിൽ ഒരു വാദപ്രതിവാദം തന്നെ രൂപപ്പെട്ടിട്ടുണ്ട്‌. ഇവരുടെ വ്യത്യസ്‌ത വാദങ്ങളുടെ അടിസ്ഥാനത്തിൽ ഒരു രാജ്യത്തും, സമൂഹത്തിലും പത്രപ്രവർത്തനത്തിന്റെ പങ്കിനെ കുറിച്ച്‌ വിവിധ തത്ത്വചിന്തകൾ ഇന്നും തുടരുന്നു.

വർഗ്ഗം:പത്രപ്രവർത്തനം
കൊറാസൺ അക്വിനൊ

ഫിലിപ്പീൻസിന്റെ ആദ്യ വനിതാ പ്രസിഡന്റായിരുന്നു **കൊറാസൺ അക്വിനൊ** **Maria Corazon Sumulong Cojuangco-Aquino** (1933  ജനുവരി 25, – 2009 ഓഗസ്റ്റ് 1, ). 1986-ൽ പ്രസിഡന്റ് ഫെർഡിനാൻഡ് മർകോസിന്റെ തെരഞ്ഞെടുപ്പഴിമതികൾക്കെതിരെ നടത്തിയ രക്തരൂക്ഷിത വിപ്ളവത്തിലൂടെ അധികാരത്തിൽവന്ന അവർ, അതേ വർഷത്തിൽ ടൈം മാഗസിന്റെ *വുമൻ ഒഫ് ദ് ഇയർ* ആയി തിരഞ്ഞെടുക്കപ്പെട്ടിരുന്നു.

ടാർലാക് പ്രവിശ്യയിൽ 1933 ജനുവരി 25-ന് കൊറാസൺ ജനിച്ചു. ന്യൂയോർക്കിലെ സെന്റ് വിൻസെന്റ് കോളജിൽ നിന്ന് ബിരുദം നേടിയശേഷം രാഷ്ട്രീയ പ്രവർത്തകനായ ബെനീഞ്ഞോ അക്വിനൊയെ വിവാഹം ചെയ്തു. 1972-ൽ പ്രസിഡന്റ് മർകോസ് പ്രഖ്യാപിച്ച സൈനികനിയമപ്രകാരം  ബെനീഞ്ഞോ അക്വിനൊ തടവിലായതിനെത്തുടർന്ന് കൊറാസൺ രാഷ്ട്രീയത്തിൽ സജീവമായി. 1983- ഓഗസ്റ്റ് 21-ന് ബെനീഞ്ഞോ അക്വിനൊയെ മനിലയിൽ വച്ച് പട്ടാളക്കാർ കൊലപ്പെടുത്തിയപ്പോൾ മർകോസിനെതിരെ കൊറാസൺ റാലികൾ സംഘടിപ്പിക്കുകയും പ്രതിഷേധ സമരങ്ങൾക്ക് നേതൃത്വം നൽകുകയും ചെയ്തു. 1986-ൽ നടന്ന പ്രസിഡന്റ് തെരഞ്ഞെടുപ്പിൽ മർകോസിന്റെ പാർട്ടിയായ നാഷണൽ അസംബ്ളിയെ പുറത്താക്കി രാജ്യത്തിന്റെ ഏഴാമത്തെ പ്രസിഡന്റായി അധികാരമേറ്റു. കമ്യൂണിസ്റ്റ് വിപ്ളവകാരികളുടെ പ്രതിഷേധത്തിനിടയിലും ഭരണപരിഷ്കാരങ്ങളുമായി മുന്നോട്ടുപോയ കൊറാസൺ 1992 ജൂൺ 30-ന് പദവി ഒഴിഞ്ഞു.കോളൺ കാൻസർ  ബാധിച്ച് ചികിൽസയിലായിരുന്ന അവർ 2009 ഓഗസ്റ്റ് 1-ന് അന്തരിച്ചു. അവരുടെ പുത്രനായ ബെനിഗ്നോ അക്ക്വിനോ III2010 ജൂൺ 30-ന്  ഫിലിപ്പീൻസിന്റെ പ്രസിഡണ്ടായി തിരഞ്ഞെടുക്കപ്പെട്ടു.

## ആദ്യകാലജീവിതം
1933 ജനുവരി 25 ന് ഫിലിപ്പൈൻസിലെ ടാർലാക്ക് പ്രവിശ്യയിലുൾപ്പെട്ട പാനിക്വിയിലാണ് മരിയ കൊറാസോൺ സുമുലോംഗ് കൊജുവാങ്കോ എന്ന പേരിൽ അവർ ജനിച്ചത്. പ്രമുഖ കൊജുവാങ്കോ കുടുംബത്തിലായിരുന്നു അവരുടെ ജനനം. അക്വിനോയുടെ പിതാവ് ജോസ് കൊജുവാങ്കോ, ഒരു പ്രമുഖ ടാർലാക്ക് വ്യവസായിയും മുൻ കോൺഗ്രസുകാരനും മാതാവ് ഒരു ഫാർമസിസ്റ്റായ ഡെമെട്രിയ സുമുലോംഗും ആയിരുന്നു. മാതാപിതാക്കൾ പ്രമുഖ രാഷ്ട്രീയ കുടുംബങ്ങളിൽ നിന്നുള്ളവരായിരുന്നു. അക്വിനോയുടെ പിതൃ പിതാമഹനായിരുന്ന മെലെസിയോ കൊജുവാങ്കോ, ചരിത്രപ്രസിദ്ധമായ മാലോലോസ് കോൺഗ്രസിലെ അംഗമായിരുന്നു. അതുപോലെ തന്നെ 1941-ൽ കോമൺവെൽത്ത് പ്രസിഡന്റ് മാനുവൽ എൽ. ക്യുസോണിനെതിരെ മത്സരിച്ച ജുവാൻ സുമുലോംഗും പിൽക്കാലത്ത് അക്വിനോ ഭരണഘടനാ കമ്മീഷനിലേക്ക് നിയമിച്ച സെനറ്റർ ലോറെൻസോ സുമുലോംഗും ഉൾപ്പെടുന്ന റിസാൽ പ്രവിശ്യയിലെ രാഷ്ട്രീയ സ്വാധീനമുള്ള സുമുലോംഗ് കുടുംബത്തിൽ പെട്ടവരായിരുന്നു അക്വിനോയുടെ മാതാവ്. മാതാപിതാക്കളുടെ ശൈശവാവസ്ഥയിൽ മരിച്ച രണ്ട് കുട്ടികൾ  ഉൾപ്പെടെയുള്ള എട്ട് കുട്ടികളിൽ ആറാമത്തെയാളായിരുന്നു അക്വിനോ. പെട്രോ, ജോസഫൈൻ, തെരേസിറ്റ, ജോസ് ജൂനിയർ, മരിയ പാസ് എന്നിവരായിരുന്നു അവരുടെ സഹോദരങ്ങൾ.

## അവലംബം

‌



## കുറിപ്പുകൾ

വർഗ്ഗം:ഫിലിപ്പീൻസിന്റെ പ്രസിഡണ്ടുമാർ
വർഗ്ഗം:1933-ൽ ജനിച്ചവർ
വർഗ്ഗം:2009-ൽ മരിച്ചവർ
വെന്തവെളിച്ചെണ്ണ

പരമ്പരാഗത രീതിയിൽ തേങ്ങാപ്പാൽ പിഴിഞ്ഞ്, തിളപ്പിച്ച് ജലാംശം വറ്റിച്ചുണ്ടാക്കുന്ന(ഹോട്ട് പ്രോസസ്) എണ്ണയാണ് **വെന്തവെളിച്ചെണ്ണ** അഥവാ ഉരുക്കു വെളിച്ചെണ്ണ. നാളികേരപ്പാലിൽ നിന്നും യന്ത്രസഹായത്താൽ ക്രീം വേർത്തിരിച്ച് നിർമ്മിക്കുന്ന (കോൾഡ് പ്രോസസ്) വെളിച്ചെണ്ണയാണ് വെർജിൻ ഓയിൽ എന്നറിയപ്പെടുന്നത്. തേങ്ങാപ്പാലിൽ നിന്നും നേരിട്ടുരുക്കി നിർമ്മിക്കുന്ന ഔധധമൂല്യമടങ്ങിയ വെളിച്ചെണ്ണ കുഞ്ഞുങ്ങളെ തേച്ചുകുളിപ്പിക്കാൻ ഉപയോഗിക്കാറുണ്ട്. ബോഡി ലോഷൻ, ഹെയർ ഓയൽ തുടങ്ങിയ സൗന്ദര്യ വർദ്ധക ഉത്പന്നങ്ങളുടെ പ്രധാന ചേരുവ കൂടിയാണ് വെന്ത വെളിച്ചെണ്ണ. വെർജിൻ ഓയിലിലെ മീഡിയം ചെയിൻ ഫാറ്റി ആസിഡുകൾ കരളിൽ നേരിട്ടെത്തി ഊർജ്ജമായി മാറുന്നുവെന്ന് വിദഗ്ദ്ധർ അഭിപ്രായപ്പെടുന്നു. ഇതിനുപുറമെ നിരവധ ആരോഗ്യകാരണങ്ങളാലും ഈ വെളിച്ചെണ്ണ ഉത്തമമാണ്. തേങ്ങാപാൽ യീസ്റ്റ് ഉപയോഗിച്ച് മൂന്നുദിവസം പുളിപ്പിച്ചെടുത്തും വെർജിൻ ഓയിൽ തയ്യാറാക്കാം.പുളിപ്പിച്ച തേങ്ങാപാലിൽനിന്നു വേർതിരിഞ്ഞുവരുന്ന എണ്ണ ചെറുതായി ചൂടാക്കി ഈർപ്പം നീക്കിയാണ് വ്യാവസായികാടിസ്ഥാനത്തിൽ ഉരുക്കുവെളിച്ചെണ്ണ ഇന്ന് തയ്യാറാക്കുന്നത്. ഫിലിപ്പീൻസ്, ഇന്തോനേഷ്യ എന്നീ രാജ്യങ്ങൾ വെർജിൻ ഓയിൽ ഉൽപ്പാദനത്തിലും കയറ്റുമതിയിലും ഏറെ മുന്നിലാണ്. ഫിലിപ്പീൻസിലെ ഇൻഡസ്ട്രി ബ്യൂറോ സ്റ്റാൻഡേർഡ് അനുസരിച്ച് വെർജിൻ ഓയിലിൽ ജലാംശം 20 ശതമാനത്തിൽ കൂടാനോ കൃത്രിമ ചേരുവകൾ ചേർക്കാനോ പാടില്ല. തേങ്ങയുടെ രുചിയും മണവും ഉരുക്കുവെളിച്ചെണ്ണയ്ക്ക് നിർബന്ധമാണ്. 

## അവലംബം
വർഗ്ഗം:തേങ്ങ കൊണ്ട് ഉണ്ടാക്കുന്ന ഭക്ഷ്യവസ്തുക്കൾ
വർഗ്ഗം:എണ്ണകൾ
ആട്ടുണൈറ്റ്

കാൽസിയം, യുറേനിയം എന്നീ മൂലകങ്ങളുടെ ജലയോജിത ഫോസ്ഫേറ്റാണ് **ആട്ടുണൈറ്റ്**. Ca (UO2)2. (PO4)2 (H2O)10-12. ഫ്രാൻസിലെ ആട്ടൂൺ പ്രദേശത്ത് ഇതു ധാരാളമായി കണ്ടുവരുന്നു എന്നതാണ് ആട്ടുണൈറ്റ് എന്ന പേരിനു നിദാനം.

## പരൽരൂപങ്ങൾ

ദ്വിചതുഷ്കോണീയ പ്രിസങ്ങളോ പിരമിഡുകളോ ആയ രൂപമാണ് ഇതിന്റെ പരലുകൾക്കുള്ളത്. വ്യക്തമായ വിദളനവും കാചാഭദ്യുതിയുമുണ്ട്. പവിഴംപോലെ തിളങ്ങുന്നു. പരലുകളിൽ മഞ്ഞനിറമുള്ള തന്തുക്കൾ കാണാം. പൊതുവേ ചെറുനാരങ്ങയുടെമഞ്ഞ മുതൽ ഇളം പച്ചവരെയുള്ള നിറങ്ങളാണുള്ളത്; അൾട്രാ വയലറ്റ് രശ്മികൾ തട്ടുമ്പോൾ പച്ചകലർന്ന മഞ്ഞനിറത്തിൽ പ്രതിദീപ്തമാവുന്നു. കാഠിന്യം 2-2.5; ആ.ഘ. 3.1-3.2. ഘടനയിൽ വലുതായ വ്യതിയാനം കാണുന്നില്ലെങ്കിലും കാൽസിയത്തിന്റെ സ്ഥാനത്ത് അല്പം ബേറിയമോ മഗ്നീഷ്യമോ കലർന്നിരിക്കാം. ചൂടാക്കുമ്പോൾ ജലാംശം ക്രമേണ കുറയുന്നു; 800Cൽ ജലാംശം പൂർണമായും നഷ്ടപ്പെടും. എന്നാൽ ആട്ടുണൈറ്റിനു ജലവിയോജനംകൊണ്ട് ഘടനയിൽ അസ്ഥായിത്വമുണ്ടാകുന്നില്ല. എളുപ്പത്തിൽ ഉരുകുന്നു. അമ്ലങ്ങളിൽ ലയിക്കുന്നു. ചതുഷ്കോണീയമായ ആധാരതലവും, അൾട്രാവയലറ്റ് രശ്മികളുമായുള്ള പ്രതിദീപ്തി സ്വഭാവവും ആട്ടുണൈറ്റിന്റെ സവിശേഷതകളാണ്.

## ഉപഖനിജം

യുറേനിയത്തിന്റെ അയിരായി ഉപയോഗിച്ചുവരുന്ന ഈ ധാതു പ്രകൃതിയിൽ യുറേനിനൈറ്റ് തുടങ്ങിയ മറ്റയിരുകളുടെ ഓക്സിഡേഷൻ (oxidation) മൂലമാണുണ്ടാകുന്നത്. ഓക്സിഡൈസേഷന്റെയും അപക്ഷയ(weathering)ത്തിന്റെയും മേഖലകളിൽ ഒരു ഉപഖനിജമെന്ന നിലയിൽ അവസ്ഥിതമായിക്കാണുന്നു. ഫ്രാൻസ്, പോർച്ചുഗൽ, ജർമനി, ഇംഗ്ലണ്ട്, കോംഗോ തുടങ്ങിയ രാജ്യങ്ങളിലാണ് അധികമായുള്ളത്.

## അവലംബം

## പുറംകണ്ണികൾ
*http://www.mindat.org/min-433.html
*http://hps.org/publicinformation/ate/q573.html 
*http://webmineral.com/data/Autunite.shtml
*http://www.galleries.com/Autunite 
*http://webmineral.com/data/Pseudo-autunite.shtml
ഓവിപാരിറ്റി

ഒരു ജന്തുപ്രജനനരീതിയാണ് **ഓവിപാരിറ്റി**. ജീവികൾ മുട്ടകൾ ഇട്ട് വിരിയിച്ച് പ്രജനനം നടത്തുന്ന രീതിയാണിത്. പക്ഷികൾ, മത്സ്യങ്ങൾ പാമ്പുകൾ എന്നിവ ഈ രീതിയിലാണ് പ്രജനനം നടത്തുന്നത്. പെൺജീവിയുടെ ശരീരത്തിനുള്ളിൽ വെച്ച് അണ്ഡ-ബീജ സം‌യോജനം നടന്ന മുട്ട വളർച്ചയെത്തിയ ശേഷം ശരീരത്തിൽ നിന്നും പുറന്തള്ളി അവയ്ക്ക് ആവശ്യമായ താപം നൽകി വിരിയിച്ചെടുക്കുന്നു.

വർഗ്ഗം:ജന്തുപ്രജനനരീതികൾ
കമ്പിളിനാരങ്ങ

നാരകവംശത്തിൽ പെടുന്ന ഒരു തരം നാരങ്ങയാണ് **കമ്പിളിനാരങ്ങ** അഥവാ **മാതോളിനാരങ്ങ**. ഇത് **ബബ്ലൂസ് നാരങ്ങ,** **അല്ലി നാരങ്ങ, കമ്പിളിനാരങ്ങ, കംബിളിനാരങ്ങ, കുബ്ലൂസ് നാരങ്ങ** എന്നീ പേരുകളിലം അറിയപ്പെടുന്നു.

ഇടത്തരം വലിപ്പത്തിൽ വളരുന്ന ഒരു മരമാണ് കമ്പിളി നാരകം. 15-25 സെന്റി മീറ്റർ വലിപ്പം വരുന്നവയാണ് ഇതിന്റെ ഫലം. നാരകത്തിന്റെ കുടുംബത്തിൽ ഏറ്റവും വലിപ്പമുള്ള ഫലം ഇവയുടേതാണ്. മധുരമുള്ള അല്ലികളുള്ള ഇതിന്റെ ഫലം വെള്ള/ചുവപ്പ് നിറങ്ങളിൽ സാധാരണയായി കണ്ടുവരുന്നു. ഉള്ളിലെ കാമ്പിനുമേലെയായി നല്ല ഒരു പുറം ആവരണവും ഇവയ്ക്കുണ്ട്. തോടിന്റെ ഉൾഭാഗം സ്‌പോഞ്ച് പോലെയാണ്. വിത്ത് വഴിയും വായുവിൽ പതി വെച്ചും ഗ്രാഫ്റ്റ് ചെയ്തും, മുകുളനം വഴിയും പുതിയ തൈകൾ ഉത്പാദിപ്പിക്കുന്നു.

## ചിത്രശാല

File:Citrus_Maxima_-_ബബ്ലൂസ്_നാരങ്ങ_01.jpg|കമ്പിളി നാരങ്ങയുടെ തൊലി
File:Citrus_Maxima_-_ബബ്ലൂസ്_നാരങ്ങ_02.jpg|കമ്പിളി നാരങ്ങയുടെ അല്ലികൾ
File:കമ്പിളിനാരങ്ങ.JPG|കമ്പിളിനാരകം
File:Pomelo_-_ബബ്ലൂസ്_01.JPG|കമ്പിളി നാരകത്തിന്റെ ഇല 
File:Pomelo_-_ബബ്ലൂസ്_03.JPG|കമ്പിളി നാരകം
File:South_Indian_Pomello_cut_in_Half.png|ഹൈബ്രിഡ് വാലന്റൈൻ ബബ്ലൂസ് നാരകം (സയാമീസ് സ്വീറ്റ് ബബ്ലൂസ് x (ഡാൻസി മന്ദാരിൻ ഓറഞ്ച് x ചുവന്ന റുബി ഓറഞ്ച്))
File:Bưởi.jpg|വിയറ്റ്നാമിലെ കമ്പിളി നാരകം 


## അവലംബം


## പുറത്തേയ്ക്കുള്ള കണ്ണികൾ
* Pomelo Nutrition Information  from USDA SR 22 database
* http://ayurvedicmedicinalplants.com/index.php?option=com_zoom&Itemid=26&page=view&catid=3&key=51&hit=

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നാരകങ്ങൾ
വർഗ്ഗം:സിട്രസ്
വർഗ്ഗം:കേരളത്തിലെ സസ്യജാലം
ആഡിയോമീറ്റർ

ശ്രവണശേഷി അളക്കാനുള്ള ഉപകരണമാണ് **ആഡിയോമീറ്റർ**. സ്വന(tone) സങ്കേതങ്ങളോ (tone signals) വാമൊഴി സങ്കേതങ്ങളോ (speech signals) ഉപയോഗിച്ചാണ് അളക്കുന്നത്. അളവുരീതി അനുസരിച്ച് ആഡിയോമീറ്ററുകൾ രണ്ടുതരത്തിലുണ്ട്; ശുദ്ധടോൺ (pure-tone) ആഡിയോമീറ്റർ, വാമൊഴി (speech) ആഡിയോമീറ്റർ.

## ശുദ്ധ ടോൺ ആഡിയോമീറ്റർ

ആധുനിക രീതിയിലുള്ള ഇത്തരം ആഡിയോമീറ്ററിനു മൂന്നു പ്രധാന ഭാഗങ്ങളുണ്ട്: ആവശ്യമായ ആവൃത്തികളിൽ പ്രത്യാവർത്തി (alternating) കറന്റ് ഉത്പാദിപ്പിക്കാനുള്ള ഒരു ഇലക്ട്രോണിക ദോലകം (Electronic oscillator), ക്ഷീണകാരി(Attenuator)യോടുകൂടിയ ഒരു പ്രവർധകം (Amplifier), കേൾവിക്കാരന്റെ ചെവിയിലേക്കു ശബ്ദം പകരുന്ന ഒരു ശ്രവണ സഹായി (Earphone). പുറം ചെവി(Quter ear)യുടെ നാളിയിലുള്ള വായുവിലൂടെ ശബ്ദം അകംചെവിയിലെത്തുന്ന തരം ശ്രവണസഹായികൾ ഉണ്ട്; മറ്റൊരുതരത്തിൽ എല്ലിലൂടെയാണ് ശബ്ദം സംക്രമിക്കപ്പെടുന്നത്.

ഓരോ ആവൃത്തിയിലും ആഡിയോമീറ്റർ നൽകുന്ന സൂചന ഒരു പ്രാമാണിക നിലവാരത്തോടു താരതമ്യപ്പെടുത്തി ഡെസിബൽ (decibel : d B- ശബ്ദത്തിന്റെ ഒരു മാത്ര) ആയി അംശാങ്കനം (caibration) ചെയ്യപ്പെടുന്നു. ഒരു ചെവിയുടെ ശ്രവണശേഷിയും പ്രാമാണിക ശ്രവണശേഷിയും തമ്മിലുള്ള വ്യത്യാസത്തെ ആ ചെവിയുടെ ശ്രവണഭംഗം (hearing loss) എന്നു പറയുന്നു. ആഡിയോമീറ്ററിന് രണ്ടു പ്രധാന നിയന്ത്രകങ്ങൾ ഉണ്ട്: ആവൃത്തിനിയന്ത്രകം, ശ്രവണനിയന്ത്രകം. ഏതെങ്കിലും പ്രത്യേക പരിശോധനാടോൺ (test tone) തിരഞ്ഞെടുക്കുന്നതിനുവേണ്ടിയാണ് ആവൃത്തി നിയന്ത്രകം. പരിശോധനാടോണിന്റെ തീവ്രത (intensity) പൊരുത്തപ്പെടുത്തുന്നതിനു വേണ്ടിയാണ് ശ്രവണഭംഗനിയന്ത്രകം. അനാവശ്യമായ മറ്റു ശബ്ദങ്ങൾ ഇടപെടാതെ സൂക്ഷിക്കാനുള്ള ഒരു സംവിധാനംകൂടി ഉണ്ട്.

ശ്രവണഭംഗം തിരിച്ചറിയാനും അതു ഭേദപ്പെടുത്താൻ വേണ്ട ചികിത്സ നിർദ്ദേശിക്കാൻ സഹായകമായ ആഡിയോഗ്രാം (ആവൃത്തിയും ശ്രവണഭംഗവും തമ്മിലുള്ള ബന്ധം സൂചിപ്പിക്കുന്ന ആരേഖം) സൃഷ്ടിക്കാനും ചികിത്സാനന്തരമാറ്റം കണക്കാക്കാനും ആഡിയോമീറ്റർ പരിശോധന പ്രയോഗിച്ചുവരുന്നു.

## വാമൊഴി ആഡിയോമീറ്റർ

മൈക്രോഫോൺ അല്ലെങ്കിൽ ഗ്രാമഫോൺ വഴി വരുന്ന വാമൊഴികൊണ്ടാണ് ഇത്തരം ആഡിയോമീറ്ററുകളിൽ ഉത്തേജനം (stimulus) സൃഷ്ടിക്കുന്നത്. ശബ്ദത്തിന്റെ ആയതനം (sound volume) സൂചിപ്പിക്കുന്ന ഒരു മീറ്റർ ഇതിൽ ഉണ്ടായിരിക്കും. സ്ഥിരമായ തീവ്രത പാലിച്ചുകൊണ്ട് സംസാരിക്കുമ്പോൾ ആയതനത്തിനുവരുന്ന ഏറ്റക്കുറച്ചിലുകൾ ഈ മീറ്ററിൽ കാണാം. സാധാരണ വാമൊഴിപോലും കേൾക്കാൻ കഴിയാത്ത ശ്രവണഭംഗം, വകതിരിച്ചു മനസ്സിലാക്കാനുള്ള കഴിവില്ലായ്മ എന്നിവ കണ്ടുപിടിക്കാനാണ് ഇതു പ്രയോജനപ്പെടുത്തുന്നത്.

## അവലംബം

## പുറംകണ്ണികൾ
*http://www.dotmed.com/equipment/35/23/392
*http://www.maico-diagnostics.com/us_en/menus/productbytype/1-audiometers/_index.htm 
*http://www.ebay.com/sch/i.html?_nkw=audiometer

വർഗ്ഗം:വൈദ്യശാസ്ത്ര ഉപകരണങ്ങൾ